Abang Viva, Hero Banjir Yang Tidak Didendang

Baru-baru ini satu Malaysia digemparkan dengan bencana banjir yang melanda di beberapa negeri di seluruh negara. Ini termasuklah daerah Shah Alam yang terjejas teruk akibat dinaiki air. Bah besar yang berlaku secara mendadak di Shah Alam menyebabkan beribu-ribu penduduk terperangkap dan memohon bantuan dengan segera kerana air naik dengan cepat.

Jika dilihat di paparan media sosial terlalu banyak mesej, video dan gambar yang ditularkan untuk mendapatkan bantuan kecemasan dengan kadar segera kerana air banjir yang naik terlalu cepat.

Abang Azwan ni datang dari Melaka bawak bot dia turun bagi bantuan dekat Shah Alam pagi tadi lepastu dia turun backup Puchong, and sekarang dia nak ke Sri Muda pulak untuk bantu mangsa disana.
#unsunghero

#rakyatjagarakyat

pic.twitter.com/S2G54WA6CH

— Esan Manan 🏴 (@KulupKudin)
December 19, 2021

Ramai NGO dan sukarelawan yang tampil memberi bantuan dengan sedaya upaya bagi menyelamatkan mangsa-mangsa yang terkandas di kawasan banjir tersebut. Ini termasuklah seorang lelaki yang berasal dari Melaka membawa sebuah bot dengan hanya menaiki kereta Perodua Viva dan berbekalkan RM50.

Azwan Omar yang tular dan digelar Abang Viva difahamkan hanya bergerak solo dari Melaka, dengan menaiki Viva dan membawa bot untuk misi membantu mangsa banjir di Shah Alam.

Abang Viva ini mula tular dalam sebuah tweet yang mengatakan dia terus bergerak ke Shah Alam sejurus mendengar bantuan kecemasan diperlukan.

Menurusi laporan FMT, Azwan Omar mengatakan dia hanya mempunyai wang RM50 namun membuat keputusan spontan memohon cuti kecemasan bagi menyelamatkan mangsa banjir di Shah Alam.

Ini jujur saya cakap, saya daripada Melaka hanya berbekalkan RM50, dengan RM50 itu saya beli minyak untuk bot RM20, dan RM30 saya guna untuk beli makanan seperti roti dan air untuk alas perut.

Walaupun hanya mengalas perut dengan roti dan air serta tidur di dalam bot sejak lima hari yang lalu, Azwan mengatakan kesusahannya ini tak boleh nak dibandingkan dengan penderitaan mangsa banjir.

Tambah Azwan lagi, sampai sahaja di lokasi banjir Sabtu lalu, dia melafazkan rasa hiba apabila melihat mangsa duduk dalam keadaan kesujukan di bumbung rumah sambil menunggu bantuan. Paling menyedihkan bila melihat ibu yang baru bersalin meredah banjir bersama bayinya.

Itu yang paling saya tak boleh lupa. Masa saya selamatkan ibu itu, tak silap saya dia baharu lepas bersalin dan dua hari keluar hospital dengan bayinya.

Untuk pengetahuan korang, ketika artikel ini ditulis misi menyelamat di kawasan Sri Muda masih diteruskan. Sama-samalah kita berdoa agar semua yang terperangkap dapat dikeluarkan dengan selamat dan mereka diberikan kekuatan.

Kongsi:


Malaysia Memilih PRU-15: Cara Jimat Duit Balik Kampung Mengundi

Hari ini pasti ramai yang balik kampung untuk mengundi sempena Pilihan Raya Umum Dewan Undangan Negeri (PRU DUN ke-15). Suruhanjaya Pilihan Raya (SPR) Malaysia mengumumkan 12 Ogos 2023 sebagai tarikh mengundi bagi enam negeri iaitu Kedah, Terengganu, Kelantan, Pulau Pinang, Selangor dan Negeri Sembilan.

Table of Contents

Toggle

Tips Jimat Belanja Semasa Balik Kampung Sempena Malaysia Memilih PRU-15
1. Gunakan Pengangkutan Awam
2. Kongsi Kereta atau Carpooling
3. Elakkan Bertolak pada Waktu Puncak
4. Servis Kereta Sebelum Memulakan Perjalanan
Dapatkan Rehat Mencukupi, Rancang Perjalanan Balik Kampung dengan Baik
Tip Pemanduan Semasa Memandu Balik Kampung untuk Pilihan Raya Negeri Ini
Tips Asas Penyelenggaraan Kereta Sebelum Balik Kampung
Perbaharui Insurans Kereta dan Roadtax di Qoala Sebelum Balik Kampung Mengundi!

Tips Jimat Belanja Semasa Balik Kampung Sempena Malaysia Memilih PRU-15

Apabila memikirkan
kos perbelanjaan
 yang perlu dikeluarkan, pastinya ramai yang berfikir dua kali sebelum ambil keputusan untuk balik kampung untuk mengundi. Bagi mereka yang berpendapatan tinggi, perbelanjaan balik kampung mungkin tidak menjadi masalah.

Tetapi, bagi mereka yang berpendapatan rendah, kos perbelanjaan seperti harga minyak,
harga tol
 dan sebagainya ini boleh menjadi sedikit membebankan. Untuk membantu anda merancang kewangan, berikut cara jimat belanja yang boleh dipraktikkan supaya dapat membantu anda balik kampung dengan tenang tanpa merabakkan poket.

1. Gunakan Pengangkutan Awam

Bagi yang baru berkahwin atau bujang, anda boleh pilih untuk balik kampung menggunakan kenderaan awam. Cara ini secara tidak langsung boleh menjimatkan kos tol dan minyak kereta anda.

Harga tiket bas dari Kuala Lumpur ke Terengganu adalah sekitar RM50 sehala. Ini bermaksud, anda hanya perlu belanjakan sebanyak RM200 untuk perjalanan pergi balik (untuk dua orang), tidak termasuk makan dan minum.

Jika balik kampung memandu, kos boleh memakan tiga kali ganda. Jadi, anda boleh jimat kos balik kampung anda sehingga RM400 untuk sampai destinasi yang sama. Lebihan duit ini bolehlah disimpan dalam
tabung simpanan persaraan
 anda.

Banyak syarikat
bas ekspres
 kini menawarkan proses tempahan tiket secara dalam talian untuk memudahkan pengguna. Ia juga memudahkan pengguna untuk membandingkan harga tiket bas termurah dan memilih harga yang terbaik.

2. Kongsi Kereta atau
Carpooling

Daripada memandu pulang ke kampung sendirian, anda boleh mempertimbangkan kenalan atau adik-beradik anda untuk berkongsi kereta. Memandangkan ramai orang mengambil kesempatan untuk balik kampung untuk mengundi, tidak sukar untuk mencari seseorang yang ingin pulang ke destinasi yang sama dengan anda.

Carpooling
 atau kongsi kereta boleh kurangkan kos perjalanan, mengurangkan kesesakan jalan raya dan boleh mengurangkan tekanan ketika memandu jarak jauh. Anda boleh membahagikan kos petrol dan harga tambang tol dalam kalangan anda yang berkongsi kereta anda.

Ia sekali gus menjadikan kos balik kampung lebih murah dan menjimatkan berbanding setiap seorang memandu kereta sendiri. Andaikan kos balik kampung RM500, jika dikongsikan dengan lima orang, setiap seorang hanya perlu keluarkan RM100 seorang.

3. Elakkan Bertolak pada Waktu Puncak

Apabila tiba musim pilihan raya, anda boleh menjangkakan ramai rakyat Malaysia akan memandu pulang ke kampung halaman masing-masing. Jalan raya semasa musim mengundi sama seperti musim perayaan akan menjadi lebih sesak berbanding kebiasaan.

Sekiranya anda balik kampung dengan memandu sendiri, buat perancangan dengan teliti. Mulakan perjalanan lebih awal atau sehari sebelum jangkaan waktu puncak. Perjalanan balik kampung pada awal pagi atau lewat malam amatlah disyorkan kerana waktu ini biasanya jalan raya tidak terlalu sesak.

Ia juga dapat mengelakkan anda daripada terperangkap dalam kesesakan lalu lintas selama berjam-jam. Semak Travel Time Advisory atau Jadual Waktu Perjalanan yang dikeluarkan oleh pihak lebuh raya untuk tahu masa terbaik.

Semakin banyak masa yang anda habiskan di jalan raya, semakin banyak wang yang perlu dikeluarkan untuk menampung kos penggunaan minyak kereta. Selain itu, pastikan anda juga bersedia dari segi mental, fizikal – dapatkan rehat yang cukup sebelum memulakan perjalanan balik kampung.

Elakkan daripada memandu selepas bekerja atau selepas makan kerana ia akan menyebabkan anda keletihan dan mengantuk.

4. Servis Kereta Sebelum Memulakan Perjalanan

Sebelum memulakan perjalanan jarak jauh, pastikan
kereta anda diselenggara
 dan berada dalam keadaan baik. Kereta yang tidak diselenggara dengan baik atau tidak berada dalam prestasi yang optimum boleh menyebabkan anda membelanjakan lebih banyak wang.

Pastikan komponen penting kereta seperti enjin kereta,
brek kereta
 dan tayar kereta berada dalam keadaan baik untuk keselamatan anda sepanjang pemanduan balik kampung. Sebagai contoh, bunga tayar yang haus atau
tekanan angin tayar kereta
 yang tidak mencukupi boleh meningkatkan risiko kemalangan.

Tekanan angin tayar kereta yang terlalu rendah boleh meningkatkan penggunaan bahan api, menjejaskan prestasi pemanduan dan pengendalian kereta.

Dapatkan Rehat Mencukupi, Rancang Perjalanan Balik Kampung dengan Baik

Sebelum balik kampung, anda perlu pastikan yang anda telah mendapat rehat yang mencukupi sebelum mulakan perjalanan. Elakkan daripada memandu balik kampung selepas bekerja atau selepas makan kerana ada kemungkinan anda akan
keletihan dan mengantuk
.

Sekiranya anda mengantuk atau keletihan semasa memandu, berhenti rehat seketika di mana-mana kawasan rehat dan rawat untuk regangkan otot
sakit belakang
. Jangan paksa diri untuk memandu semasa mengantuk untuk kurangkan risiko
kemalangan jalan raya
.

Jika perlu, minta pemandu kedua untuk memandu sementara anda tidur seketika untuk segarkan badan.

Tip Pemanduan Semasa Memandu Balik Kampung untuk Pilihan Raya Negeri Ini

Anda juga boleh ikuti tips pemanduan selamat yang disediakan seperti berikut:

Jangan memandu laju melebihi had laju lebuh raya yang ditetapkan untuk keselamatan diri anda dan keluarga. Ia juga dapat mengurangkan risiko anda daripada kena
saman JPJ, trafik atau Polis
;

Jangan memandu sambil menggunakan telefon bimbit – fokus pada pemanduan dan berhati-hati semasa memandu;

Hargai dan sayangi nyawa anda dan keluarga. Pakai tali pinggang keledar dan gunakan kerusi kanak-kanak untuk perlindungan tambahan;

Jangan ekori kenderaan lain terlalu rapat dan elakkan menggunakan lorong kecemasan untuk sampai lebih cepat. Biar lambat sampai, asalkan sampai dengan selamat;

Pastikan baki kad Touch N Go mencukupi atau tambah nilai sebelum memulakan perjalanan untuk membolehkan anda lakukan
pembayaran harga tol
;

Bawa bersama item penting yang perlu ada dalam kenderaan seperti
powerbank
, kit pertolongan cemas dan sebagainya untuk keselamatan anda.

Tips Asas Penyelenggaraan Kereta Sebelum Balik Kampung

Sebelum memulakan perjalanan, pastikan anda servis kereta yang akan dinaiki terlebih dahulu. Penting untuk anda pastikan kereta berada dalam keadaan baik sebelum memulakan perjalanan balik kampung. Kenderaan yang diselenggara dengan baik dapat mengurangkan risiko kemalangan,
kereta anda mati tepi jalan
 atau rosak secara tiba-tiba.

Ia juga dapat mengurangkan kos atau belanja tidak perlu seperti kos lori tunda, penginapan bermalam sementara menunggu kereta siap dibaiki dan sebagainya. Lakukan pemeriksaan secara menyeluruh untuk mengelakkan sebarang insiden yang tidak diingini daripada berlaku.

1. Tayar Kereta

Cengkaman tayar merupakan elemen yang paling kritikal apabila berlaku kecemasan. Ini kerana, komponen ini bersentuhan dengan jalan raya – jika tidak diselenggara atau dalam keadaan baik, boleh meningkatkan risiko kemalangan.

Pastikan
tayar kereta
 berada pada tahap optimum dan bunga tayar kereta tidak terlalu botak atau haus. Selain itu, jangan lupa untuk periksa tekanan tayar kereta terutamanya tayar
spare
. Masa terbaik untuk mengisi angin tayar adalah pada awal pagi atau pada waktu malam.

2. Brek Kereta

Penting untuk anda periksa sama ada pad brek kereta anda masih selamat digunakan dan tidak terlalu nipis. Jika brek kereta berbunyi semasa anda menekan brek, ia menandakan pad brek kereta anda perlu digantikan.

Berikut merupakan antara tanda biasa yang menunjukkan brek kereta anda perlu diperiksa dengan segera:

Bunyi berciut, bergeser atau ketukan semasa membrek;

Kereta terseret ke bahagian tepi apabila membrek;

Pedal brek rendah sehingga mencecah ke lantai apabila membrek;

Pedal brek terasa keras dan perlu dipijak dengan kuat semasa membrek;

Brek mencengkan dengan hanya sedikit sentuhan pada pedal;

Pedal brek bergetar atau berdenyut walaupun semasa membrek secara normal;

Lampu brek kereta menyala
 pada papan pemuka kenderaan anda.

Selain itu, pastikan paras minyak brek mencukupi dan berada dalam keadaan baik.
Minyak brek
 sepatutnya berwarna jernih dan bebas kotoran. Tetapi jika berlaku sebaliknya, anda mungkin perlu menukarnya untuk ketenangan fikiran sepanjang pemanduan.

3. Minyak Enjin

Periksa juga paras minyak enjin kereta anda. Minyak enjin kereta perlu ditukar mengikut tempoh penyelenggaraan yang ditetapkan. Minyak enjin memainkan peranan penting dalam membersihkan, melincirkan pergerakan dan menyejukkan
komponen dalaman enjin
.

Jika ia tidak digantikan, ia mungkin boleh menjejaskan prestasi kereta anda. Selain itu, jika
minyak enjin kereta
 anda berkurangan secara mendadak, ada kemungkinan enjin kereta anda mengalami kebocoran dan perlu diperbaiki dengan segera.

Sekiranya anda tidak tahu, berikut merupakan cara memeriksa minyak hitam atau minyak enjin kereta anda:

Cabut
 dipstick
 dan bersihkan dengan tisu atau kain kering;

Kemudian, celup
 dipstick
 semula ke dalam minyak enjin dan keluarkan kembali
dipstick
;

Periksa ketinggian paras minyak hitam melalui kesan minyak pada
dipstick;

Paras minyak hitam yang ideal adalah di antara paras minimum dan maksimum;

Tambahkan minyak enjin jika minyak berada di bawah paras minimum.

4.
Wiper
 Kereta atau Pengelap Cermin

Wiper
 kereta memainkan peranan dalam membantu meningkatkan tahap kebolehlihatan semasa pemanduan dalam hujan atau melalui jalan raya berkabus. Dalam perjalanan balik kampung, anda mungkin berdepan situasi hujan lebat yang menyukarkan anda melihat dengan baik.

Oleh sebab itu, penting untuk anda menyelenggara
 wiper
 kereta anda untuk keselamatan anda sepanjang pemanduan. Anda disarankan untuk menggantikan
 wiper
 kereta
 anda setiap 6 bulan atau setahun sekali.

Tukar getah
wiper
 anda jika ia menunjukkan tanda-tanda telah rosak seperti:

Wiper kereta bergoyang atau bergetar secara berlebihan;

Masih terdapat kesan air semasa mengelap;

Bunyi kedengaran semasa menggunakannya.

Selain itu, pastikan juga air di dalam bekas
washer fluid
 penuh dan mencukupi untuk kegunaan semasa perjalanan. Untuk elakkan nozel daripada tersumbat, anda disarankan untuk menggunakan air suling atau mineral.

5. Lampu Kereta

Lampu kereta penting untuk mengurangkan risiko kemalangan dan meningkatkan kebolehlihatan semasa pemanduan terutamanya pada waktu malam. Periksa lampu depan kereta, lampu belakang, lampu brek, lampu brek ketiga termasuk lampu
hazard
.

Pastikan semua l
ampu kereta
 menyala dengan baik sebelum memulakan perjalanan supaya pemanduan anda lebih lancar dan selamat. Minta bantuan rakan, anak atau isteri untuk membantu melihat sama ada kesemua lampu kereta anda berfungsi atau tidak sebelum memulakan perjalanan.

6. Bateri Kereta

Bateri kereta merupakan komponen penting dalam sistem elektrik kenderaan. Ia berfungsi menghidupkan enjin kereta dan membekalkan arus elektrik untuk digunakan semasa enjin tidak beroperasi.

Sama seperti komponen kereta yang lain, bateri kereta perlu diperiksa dan diselenggara secara berkala untuk mengekalkan kualiti dan prestasinya. Anda boleh menggunakan multimeter analog atau digital untuk menguji dan mengukur voltan, arus dan rintangan bateri kereta anda.

Secara asasnya,
bateri kereta kong
 perlu digantikan setiap dua tahun bergantung pada cara penggunaan, jenis bateri dan cara penjagaan.

7. Servis-servis Lain

Selain itu, banyak lagi aspek penjagaan lain yang perlu dititikberatkan sebelum mulakan perjalanan balik kampung. Periksa komponen-komponen seperti
 spark plug
, paras air cecair penyejuk (
coolant
),
absorber
 kereta dan sebagainya.

Untuk senarai lengkap penyelenggaraan dan penjagaan kereta, anda boleh rujuk artikel
Checklist
 Servis Kereta
 ini.

Perbaharui Insurans Kereta dan
Roadtax
 di Qoala Sebelum Balik Kampung Mengundi!

Jika anda nak balik kampung tapi belum
renew roadtax
 kereta
 anda, jangan lupa untuk
memperbaharui insurans
 dan
roadtax
 kereta sebelum mulakan perjalanan. Perlindungan insurans yang komprehensif boleh melindungi diri dan keluarga dengan lebih menyeluruh.

Untuk perlindungan yang lebih optimum, anda juga boleh masukkan
perlindungan tambahan
 yang sesuai dengan keperluan dan bajet anda. Sekiranya anda ingin dapatkan polisi
perlindungan insurans yang terbaik
 untuk anda, layari laman web Qoala untuk info lanjut.

Qoala merupakan platform
perbandingan dan pembaharuan insurans paling komprehensif
 di Malaysia. Platform ini menawarkan pelbagai pilihan insurans daripada beberapa syarikat insurans terbaik di Malaysia.

Kongsi:


Jaga-jaga, Ini 5 Tanda Bateri iPhone Rosak

Bateri
 iPhone memang sangat terkenal dengan beberapa sebab. Antaranya adalah cepat drain, cepat rosak, dan cepat naik. Siapa yang pakai iPhone tu tahu lah. Tapi sebelum tu Qoala nak tanya sikitlah. Bateri iPhone korang selalu tiba-tiba mati? Kalau tengok
YouTube
, confirm bateri turun macam air? Tengah syok video call, tiba-tiba iPhone terpadam? Atau korang sekarang dah bergantung hayat dengan power bank?

Table of Contents

Toggle

5 Tanda Bateri iPhone Sudah Rosak
1. Bateri iPhone Kembung
2. Phone Tiba-tiba Mati
3. Hanya Berfungsi Ketika di Cas
4. Peratus Bateri iPhone Cepat Turun dan Naik
5. Peratus Bateri Tak Naik-naik
Sebab-sebab bateri iPhone cepat rosak
Cas Sehingga 100%
Membiarkan Telefon sehingga Bateri Mati
Overcharging
Kenapa Bateri iPhone Cepat Panas?
iPhone Overwork
Suhu yang Tidak Sesuai
Bateri Ion Lithium
Pengecas Cap Ayam

5 Tanda Bateri iPhone Sudah Rosak

Jangan risau guys, ini beberapa tanda bateri iPhone rosak yang korang boleh semak:

1. Bateri iPhone Kembung

Tanda bateri iPhone rosak yang paling terang lagi bersuluh adalah bateri kembung. Bagi yang tak familiar dengan istilah bateri kembung, bateri kembung adalah apabila bateri iPhone mula mengembang sehingga timbul dan boleh dirasa di belakang telefon. Bila bateri dah mula kembung, memang dah sampai masanya untuk korang tukar bateri iPhone korang.

Bila bateri iPhone tu dah mula kembang, jangan pula cuba ditekan. Sebabnya tindakan itu boleh mengeruhkan lagi keadaan. Penukaran bateri kena dilakukan dengan cepat kerana dibimbangi boleh meletup.

2. Phone Tiba-tiba Mati

Ini antara tanda bateri rosak yang korang kena perhatikan. Pernah tak tengah sibuk scroll media sosial tiba-tiba phone mati. Padahal ada 50 peratus lagi. Dan bila dicas semula, terus kepada kosong peratus.

Ini maknanya bateri korang sedang di ambang kerosakkan dan memerlukan pertukaran bateri dengan segera.

3. Hanya Berfungsi Ketika di Cas

Bayangkan jika kita terpaksa bergantung kepada charger dan terpaksa membawa powerbank ke mana sahaja. Susah, kan? Jika iPhone korang hanya berfungsi ketika pengecasan, itu maknanya bateri iPhone korang sedang mengalami masalah.

Masalah ini juga akan menyebabkan iPhone menjadi panas sekaligus mengundang bahaya kepada pengguna.

4. Peratus Bateri iPhone Cepat Turun dan Naik

Perasan tak kadang-kadang macam baru je telefon kita ni fully charged, tiba terus mendadak turun peratus baterinya. Walhal kita hanya melihat aplikasi seperti WhatsApp dan Facebook sahaja, Bukannya tengok movie atau main game.

Lepas tu bila kita cas semula, peratus bateri naik mendadak pula. Bila peratus bateri sudah tak stabil seperti ini, ia adalah tanda-tanda bateri korang mula nak rosak.

5. Peratus Bateri Tak Naik-naik

Walaupun sudah dicas berjam-jam, bateri masih tidak naik. Bila kejadian macam tu, mula lah kita pinjam mak ayah kakak abang punya charger untuk digunakan pada telefon kita. Padahal yang bermasalah adalah bateri iPhone itu sendiri.

Sebab-sebab bateri iPhone cepat rosak

Eh rasa macam dah cas penuh je pagi tadi, dah kena cas balik? Pernah stress sebab kena cas iPhone sampai tiga ke empat kali sehari? Sabar, jangan dibuang telefon tu – masalahnya cuma bateri.

Apa yang korang kena buat sekarang adalah semak kenapa dan apa punca bateri korang mengalir macam air terjun.Ini adalah enam sebab kenapa bateri korang boleh rosak:

Cas Sehingga 100%

Kenapa pula tak boleh cas sampai 100 peratus? Bukan ke lagi bagus kalau bateri dicas penuh? Untuk pengetahuan korang, para penyelidik mencadangkan bahawa jangka hayat bateri yang sihat adalah pada tahap di antara 30 hingga 80 peratus sahaja.

Bateri jenis lithium-ion tidak perlu dicas sepenuhnya. Ini kerana voltan tinggi akan dipressure masuk ke dalam bateri lalu menyebabkan bateri mudah rosak.

Membiarkan Telefon sehingga Bateri Mati

Ini sering menjadi tabiat ramai orang. Membiarkan telefon sehingga ia mati dan dicas kemudian. Selepas dikaji, bateri jenis Li-on menunjukkan kehilangan kapasiti yang banyak apabila tahap bateri jatuh pada 50 peratus daripada 100 peratus.

Ia akan kehilangan lebih banyak kapasiti lagi apabila telefon mati sepenuhnya.

Overcharging

Mengecas telefon semalaman bukan sahaja dapat merosakkan bateri iPhone korang, malah korang pun sekali terdedah dengan bahaya letupan. Mengecas telefon secara berterusan dapat memendekan jangka hayat bateri.

Untuk pengetahuan korang, jangka hayat bateri lithium-Ion adalah pada sekitar dua sehingga tiga tahun atau sebanyak 300 sehingga 500 kitaran pengecasan. Overcharging juga boleh menyebabkan iPhone korang jadi panas.

Kenapa Bateri iPhone Cepat Panas?

Pengguna iPhone, selalu tak iPhone korang cepat panas? Dan apabila iPhone menjadi panas, sekaligus menyebabkan bateri iPhone cepat habis.

Sama seperti telefon-telefon canggih yang lain, iPhone ada sebuah telefon yang berkonsepkan komputer bersaiz mini. Seperti komputer juga, iPhone turut mengeluarkan haba yang mengakibatkan badan telefon tersebut menjadi panas.

Namun, apa yang membezakan telefon dengan komputer ada, komputer mempunyai fungsi kipas untuk menurunkan suhu panas, makakala iPhone, tidak. Ada beberapa punca yang menyebabkan iPhone menjadi panas. Ini antaranya:

iPhone Overwork

Suhu yang tiba-tiba naik pada iPhone boleh terjadi disebabkan ia digunakan terlalu lama melebihi kemampuan dan kesesuaian pada sesuatu masa. Antara aplikasi-aplikasi yang sering digunakan pada masa yang lama adalah video streaming dalam resolusi HD, gaming, penggunaan GPS atau Waze. Penggunaan-penggunaan yang lama ini menyumbangkan iPhone menjadi panas.

Suhu yang Tidak Sesuai

Untuk pengetahuan korang, peranti iOS yang direka Apple dirangka untuk beroperasi dengan baik dan lancar pada suhu 0 ke 35 darjah celcius. Apabila iPhone tersebut digunakan pada suhu atau cuaca yang tidak sesuai, ia akan menyebabkan iPhone menjadi panas sekaligus mengganggu prestasinya daripada berjalan dengan lancar.

Sekirannya iPhone didapati terlalu panas, ia akan mengeluarkan satu mesej mengenai masalah itu pada skin iPhone dan pengguna tidak boleh menggunakannya selagi suhunya tidak turun.

Bateri Ion Lithium

Kadang-kadang, bateri iPhone jenis Ion Lithium yang rosak itu sendiri boleh menyebabkan iPhone sering menjadi panas. Disini, pengguna boleh melihat iPhone menjadi panas dan menyebabkan bateri iPhone cepat habis.

Jenama-jenama telefon pintar yang lain, seperti Samsung ada mengatakan bahawa penggunaan bateri jenis Ion Lithium boleh mengundang risiko-risiko seperti bateri rosak sekiranya bateri tersebut sering menjadi panas.

Walaupun ianya dianggap masih lagi selamat digunakan, penggunaan  yang ekstrem dapat menyebabkan bateri iPhone mudah jadi panas sekaligus rosak.

Pengecas Cap Ayam

iPhone juga terkenal dengan pengecasnya yang mudah rosak dan juga mahal. Oleh yang demikian, ramai memilih jalan pintas dengan menggunakan pengecas bukan original dan tidak disahkan SIRIM.

Untuk pengetahuan korang, hanya pengecas Apple atau pengecas jenis third-party yang disahkan dengan seal Made for iPhone sahaja yang selamat digunakan. Apa jadi kalau guna pengecas tidak original atau cap ayam?

Korang akan meletakkan iPhone korang dalam risiko yang bahaya. Tak apalah mahal, janji berbaloi dan selamat digunakan. iPhone dah mahal, jadi kenalah kita jaga betul-betul. Kalau tak sayang lah boleh jadi cepat rosak. Semoga artikel kali ini dapat membantu korang!

Oh ya, kalau korang nak renew insurans kereta dengan road tax sekali, jangan lupa renew dengan Qoala! Cepat dan mudah!

Kongsi:


Bateri Telefon: Cara Cas Iphone dengan Betul

Bateri telefon adalah salah satu komponen yang paling penting dalam sesebuah telefon. Salah satu masalah besar dengan mana-mana telefon adalah jangka hayat baterinya. Makin lama tempoh telefon  itu digunakan, makin cepatlah bateri telefon itu habis.

Table of Contents

Toggle

Cara Cas Bateri Telefon Yang Betul Supaya Tak Mudah Rosak
1. Perlu Ke Handphone Dicas Sehingga 100% ?
2. Waktu Paling Sesuai untuk Cas Bateri Telefon
3. Suhu Telefon Tidak Boleh Berada Pada Tahap Panas
4. Jangan Gunakan Telefon Ketika Sedang Dicas
5. Jangan Guna Charger Cap Ayam
6. Tetapkan Setting Untuk Lindungi Bateri Telefon
Elok Ke Cas Bateri Telefon Gunakan Slot Pengecas dalam Kereta?
Perbezaan USB Cable
Macam Mana Nak Tahu USB Cable Yang Kita Beli Certified MFi Atau Tidak?
Apa itu Apple MFi Program ?

Cara Cas Bateri Telefon Yang Betul Supaya Tak Mudah Rosak

Secara purata, jangka hayat sesebuah telefon dapat bertahan selama tiga ke lima tahun dengan charging cycle sebanyak 500 ke atas. Ini bermakna, bateri telefon yang telah digunakan lebih dari tiga tahun baterinya mungkin tidak sekuat bateri telefon baru.

Biasanya, tiga perkara yang boleh merosakkan bateri telefon ialah usia handphone, suhunya, dan charging cycle. Ada sembilan cara asas yang perlu korang lakukan secara konsisten.

1. Perlu Ke Handphone Dicas Sehingga 100% ?

Untuk make sure bateri telefon korang bertahan bertahun-tahun, korang disarankan untuk cas bateri telefon korang lebih kerap untuk beberapa kali berbanding mengecas bateri full sehingga 100 peratus daripada peratusan rendah.

Berbalik kepada charging cycle. Setiap kali bateri telefon korang dicas sehingga penuh, ia akan dikira full charging cycle. Untuk memastikan bateri telefon berfungsi dengan baik dalam jangka masa yang lama, elakkan full charge sebanyak yang boleh.

2. Waktu Paling Sesuai untuk Cas Bateri Telefon

Tips ini adalah antara tips yang sangat penting. Pengguna telefon perlu mengamalkan untuk pastikan bateri telefon berada dalam 30 peratus ke 90 peratus sepanjang masa.

Bateri dah turun ke 50 peratus? Time ni lah korang boleh cas. Tapi jangan cas sehingga 100 peratus. Ini bermakna, tabiat cas bateri telefon sebelum tidur sebenarnya tidak sihat untuk ketahanan bateri.

Sekiranya bateri telefon dah ada pada paras 80 peratus, korang tak perlu cas sehingga penuh kerana ia akan membuat bateri cepat rosak. So, waktu yang terbaik untuk cas telefon adalah pada waktu pagi. Contohnya semasa korang sedang bekerja. Sambil-sambil bekerja tu bolehlah tengok peratus bateri telefon yang sedang dicas.

Lagi satu, untuk mengekalkan jangka hayat bateri telefon yang kebanyakannya diperbuat daripada lithium-ion, korang juga disarankan untuk tidak gunakan telefon terlalu kerap pada 20 peratus ke bawah.

Apa yang kita boleh simpulkan disini, bila gunakan handphone, pastikan peratus
bateri
 berada di tahap pertengahan. Tidak terlalu rendah, tidak terlalu tinggi.

3. Suhu Telefon Tidak Boleh Berada Pada Tahap Panas

Untuk pengetahuan korang, suhu telefon yang terlalu panas akan menyebabkan bateri telefon cepat rosak. Korang disarankan untuk mencabut charger bateri apabila bateri telefon sudah mencapai 80 peratus ke 90 peratus. Ini kerana, tabiat mengecas
bateri
 telefon berpanjangan selepas mencapai 100 peratus boleh menyebabkan bateri cepat panas.

Bukan itu saja, korang juga dinasihatkan untuk mengelakkan telefon korang berada pada persekitaran yang terlalu panas seperti dalam
kereta
, sebelah oven, di tepi tingkap atau terdedah pada cahaya matahari yang terik.

Biasanya, bateri handphone hanya dapat berfungsi secara optimum di dalam persekitaran
suhu
 di antara 20°C ke 30°C.

4. Jangan Gunakan Telefon Ketika Sedang Dicas

Tabiat ni sebenarnya ramai yang buat. Walaupun ramai dah tahu tentang bahaya menggunakan telefon ketika dicas, tapi masih ramai yang buat.

Sebenarnya, tabiat ni akan melambatkan lagi proses pengecasan dan membuatkan bateri telefon korang tidak dapat berfungsi dengan baik dalam jangka masa yang lama.

5. Jangan Guna Charger Cap Ayam

Sudah semestinya charger yang terbaik adalah charger yang disertakan sekali dengan pembelian telefon. Betul tak?

Oleh itu, korang disarankan untuk menggelakkan diri daripada menggunakan charger yang tidak berkualiti tinggi atau tidak jelas jenamanya. Bukan apa, tak berbaloi kalau gunakan charger cap ayam untuk berjimat ttapi pada akhirnya korang kena juga keluarkan duit untuk baiki bateri telefon tu.

Charger bateri yang tidak berkualiti tinggi boleh menyebabkan telefon terbakar atau meletup. Kalau korang memerlukan charger baru, belilah daripada pembekal yang dipercayai dengan jenama yang sama bagi memastikan telefon korang dapat bertahan lebih lama.

6. Tetapkan Setting Untuk Lindungi Bateri Telefon

Biasanya handphone model baru mempunyai setting khas untuk membantu korang cas handphone dengan lebih baik.

Semak di bahagian ‘Setting’ telefon. Tetapan ini kebanyakannya berfungsi untuk memastikan handphone dicas pada tahap yang optimum dan bagi elakkan full charge.

Contohnya bagi Samsung Galaxy Tab S7, ia mempunyai tetapan “Protect Battery” di bawah “Settings /Device Maintenance/ Battery” untuk menetapkan kapasiti caj kepada 85%.

iPhone
 pula mempunyai tetapan “Optimized Battery Charging” untuk perlahankan atau berhentikan pengecasan apabilan bateri dicas mencapai 80% mengikut keadaan.

Elok Ke Cas Bateri Telefon Gunakan Slot Pengecas dalam Kereta?

Elok ke tak sebenarnya cas bateri telefon gunakan slot pengecas dalam
kereta
? Berdasarkan Brooke Nelson dalam tulisannya di
Readers Digest
, tabiat mengecas smartphone didalam
kereta
 ini akan membuatkan sesebuah fon itu terdedah dengan kerosakan.

Puncanya? Kuasa elektrik didalam
kereta
 terutamanya melalui slot pembakar rokok itu membekalkan 10amp secara terus ke bateri fon sedangkan kebanyakan pengecas smartphone hanya menyokong kuasa pengecasan dari 1 hingga 3amp sahaja.

Kuasa yang dibekalkan secara tidak stabil itu juga boleh merosakkan bateri komponen dalaman fon, malah lebih parah lagi jika ianya mengakibatkan komponen utama pada sesebuah mainboard.

Perbezaan USB Cable

Ada banyak jenis USB cable yang ada di pasaran. Tapi, yang mana satu yang betul untuk bateri telefon anda? Salah beli cable, rugi lah pula. Ini dia perbezaan USB cable:

1. Micro USB

Micro USB adalah sejenis USB cable yang digunapakai sehingga ke hari ini. Kebanyakkan jenis Micro USB ini masih di gunakan pada peranti kelas pertengahan yang menawarkan spesifikasi yang sederhana.

Dan pada tahun 2019, ada banyak model smartphone yang baru dah mula menggunakan USB Type C. Dari segi bentuk fizikal micro USB, bentuknya bersegi flat di bahagian bawah dan bersegi di bahagian atas. Maksudnya, pengguna hanya boleh memasukkan USB ini untuk mengecas bateri telefon pada satu arah sahaja.

Kelemahan USB Cable jenis Micro-USB adalah:

Pengguna hanya boleh masukkan USB cable ini pada satu kedudukan ikut port USB smartphone. Tidak boleh terbalik.

Menawarkan kadar pengecasan (voltan /arus) yang terhad, serta kadar pemindahan data yang juga lebih perlahan.

Dari segi kelebihan pula, pengguna mudah untuk mendapatkan USB cable ini kerana ia banyak dijual di pasaran dengan pelbagai jenama dan fungsi tambahan.

2. USB Type C

USB Type C adalah sejenis USB cable terbaharu dan semakin luas digunakan pada peranti yang dihasilkan sejak belakangan ini. USB jenis ini pada permulaannya banyak ditemui pada smartphone yang berspesifikasi tinggi. Namun, kini sudah ada beberapa peranti kelas pertengahan yang menggunakan USB type C ini sebagai port USB pengguna.

Antara Kelebihan USB Type C ini adalah:

Pengguna boleh gunakan USB cable ini secara berbalik / pelbagai arah – atas dan bawah tanpa masalah.

Ia mampu membawa voltan dna arus yang lebih tinggi, Jadi, ia membantu mengecas bateri smartphone /data transfer anda dengan lebih pantas berbanding Micro USB dan Lightning.

Penggunaan USB jenis ini akan lebih meluas di masa akan datang.

Cuma sedikit kelemahan cable jenis ini adalah, harganya sedikit tinggi dari jenis Micro USB. Tetapi trend harga USB Type C ini sudah nampak kan penurunan sedikit demi sedikit.

3. Apple Lightning

USB cable lightning ini khas digunakan pada peranti keluaran jenama Apple sahaja seperti
iPhone
, iPad serta beberapa model Macbook. Sama seperti USB type C di mana, USB Lightning ini boleh digunakan secara revisible /terbalik. So ia lebih memudahkan pengguna semasa proses pengecasan / memindahkan data ke iPhone pengguna.

Dari segi bentuk fizikal, USB ini  tiada lubang di tengah-tengah seperti Micro USB dan Type C kerana connector nya di letakkan di bahagian luar.

Tapi korang kena berhati-hati dengan USB Cable
iPhone
 yang tiruan. Cable tiruan tersebut banyak di jual di pasaran luar dengan harga sangat murah  Jadi, korang disarankan untuk menggunakan Lightning cable yang mempunyai certified MFi. Ia lebih berkualiti tinggi dan tahan lebih lama.  Sebarang cable yang ada MFi , ia di ikitiraf secara rasmi oleh pihak Apple dan sesuai dengan sistem iOS tersebut.

Macam Mana Nak Tahu USB Cable Yang Kita Beli Certified MFi Atau Tidak?

Apple ada jenama telefon bimbit yang tidak asing lagi dalam dunia serba moden sekarang. Dan Apple juga adalah antara syarikat terawal di dunia yang berjaya mencapai nilai $1 Trillion. Jadi tak terkejutlah bila kita lihat produk Apple digunakan di serata dunia.

Dalam menjaga kualiti serta kepuasan pengguna Apple seluruh dunia, Apple memperkenalkan MFI Program bagi memastikan setiap aksesori yang dikeluarkan oleh pihak ketiga selamat serta sesuai digunakan pada peranti mereka tanpa memberi sebarang masalah kelak.

Apa itu Apple MFi Program ?

MFi adalah program berlesen dari Apple kepada pihak pembangun / pengeluar hardware dan
software
 bagi memastikan setiap hardware dan software mereka sesuai digunakan pada peranti Apple seperti
iPhone
, iPad dan iPod.

Maksud di sebalik MFi adalah “Made For
iPhone
/iPad/iPod”. Kesemua aksesori dari pihak ketiga perlu melalui ujian dari pihak Apple. Setelah lulus ujian piawaian MFi ini, mereka boleh menggunakan logo MFi pada kotak aksesori mereka untuk dipasarkan.

Foto Kredit: The Apple Post

Untuk semua pengguna smartphone Apple,  sila pastikan setiap aksesori yang korang nak beli mempunyai logo MFi seperti di atas. Ini bagi memastikan aksesori korang selamat digunakan tanpa menjejaskan prestasi peranti Apple.

Antara masalah-masalah yang bakal korang hadapi jika menggunakan aksesori yang tiada piawaian Apple MFi ini adalah (contoh USB Cable):

Peranti iOS mungkin akan rosak dengan lebih cepat

Aksesori tiada MFi lebih cepat serta mudah rosak.

Bahagian penyambung (connector) tidak sesuai (fit) dengan USB port IOS, atau ia akan lebih panas serta cepat tercabut/patah.

Pengguna mungkin tidak boleh mengecas atau snyc peranti iOS

Jadi, sebelum korang nak beli aksesori untuk peranti Apple, sila pastikan aksesori tersebut seperti USB Cable, Charger mempunyai logo baharu Apple MFi. Korang juga boleh periksa jenama serta model aksesori yang sudah melepasi piawaian Apple MFi.

Telefon bimbit pintar ni dah jadi satu keperluan. Tambah-tambah lagi dengan zaman moden sekarang. Jadi, pastikan korang jaga telefon bimbit korang betul-betul okay! Nak renew
roadtax
 kereta
 dan
insurans kereta terbaik
? Renew je dengan
Qoala
!

Kongsi:


Elizabeth Tan Mengetuai Kempen #QoalaHadir

Kuala Lumpur, 29 Ogos 2022
 – Artis sensasi tempatan Elizabeth Tan mengetuai kempen #QoalaHadir dari Qoala Malaysia sempena sambutan Hari Merdeka dan Hari Malaysia yang berlangsung dari 29 Ogos hingga 16 September 2022. Selain Elizabeth, kempen ini juga turut menampilkan pempengaruh media sosial lain antaranya Elyshia Abegail, Robin Lim, dan Satthiya Kandi.

Kempen #QoalaHadir dengan tema “Bebas”, “Bahagia” dan “Tenang” akan menyaksikan Elizabeth, Elyshia, Robin, dan Satthiya berkongsi pengalaman dalam kehidupan seharian dan menunjukkan cara platform Qoala memudahkan urusan beli insurans dan takaful pada harga yang berpatutan, sekali gus membantu mereka mencapai kebebasan, kebahagiaan dan ketenangan.

Dari kiri (atas) ke kanan (bawah): Elizabeth Tan, Elyshia Abegial, Robin Lim dan Satthiya Kandi

Pengurus Pemasaran Kandungan, Ramen Hasniran berkata “Keempat-empat pempengaruh media sosial ini yang terdiri daripada pelbagai lapisan masyarakat menandakan Malaysia sebagai sebuah negara berbilang budaya dan etnik. Sempena meraikan kemerdekaan dan pembentukan Malaysia, kita berhutang budi dengan setiap rakyat Malaysia atas kemajuan yang telah kita capai”.

Sepanjang tempoh kempen berlangsung, pelanggan berpeluang mendapat diskaun sehingga 55 peratus untuk insurans dan takaful kereta, dan sehingga 35 peratus untuk insurans kesihatan. Pelanggan juga berpeluang memenangi cabutan bertuah dengan jumlah hadiah keseluruhan berjumlah RM11,000.

Layari
qoalahadir.qoala.my
 untuk membandingkan dan membeli perlindungan insurans pada harga yang berpatutan hari ini!

***

Mengenai Qoala

Qoala merupakan syarikat permulaan dalam bidang teknologi insurans (insurtech) dengan misi untuk memasyarakatkan insurans melalui kombinasi pembangunan produk baru dan proses tuntutan berasaskan mesin pintar. Qoala, beroperasi di tiga buah negara; Indonesia, Malaysia dan Thailand melalui penawaran pelbagai jenis perlindungan insurans yang merangkumi kenderaan bermotor, hartanah, kemalangan diri, perjalanan dan kesihatan yang boleh diakses dengan pantas, mudah dan telus melalui aplikasi atau laman web Qoala.

Hubungan Media:

Jeremy JEESANDARAN | PR Associate, Qoala Malaysia |
jeremy@qoala.my
 | +6016 312 7360

Kongsi:


Halau Lipas Dalam Kereta: 6 Petua Wajib Cuba!

Halau lipas dalam kereta??? Sebut pasal petua halau lipas dalam kereta ni, pernah tak korang ternampak makhluk halus ni tiba-tiba muncul dekat stereng kereta? Pehhh, bayangkan masa tu tengah drive, boleh datang panic attack! Untuk pengetahuan korang, lipas ni bukan je menggelikan, tapi diaorang boleh bawak penyakit! So kepada sesiapa yang menternak lipas dalam kereta tu, bawak-bawaklah bertaubat.

Table of Contents

Toggle

Petua Halau Lipas Dalam Kereta
1. Daun Pandan
2. Daun Salam
3. Halau Lipas dengan Serbuk Kopi
4. Bunga Cengkih, Kulit Kayu Manis
5. Acid Boric
6. Halau Lipas dengan Baking Soda
Nak Halau Lipas? Ni Tiga Punca Kereta Korang Jadi Tempat Pembiakan Lipas
Selalu Makan dalam Kereta
Jarang Bersihkan Kereta
Tempat Parking Banyak Sampah
Tanda-tanda Lipas Ada Dalam Kereta, Kena Halau Lipas Cepat!
Najis Lipas
Telur Lipas
Bau Busuk

Petua Halau Lipas Dalam Kereta

Ye, memang betul. Korang boleh je beli racun perosak yang dekat market tu, tapi sebenarnya, racun tu bukannya membunuh lipas, ia boleh membahayakan kita juga. Kot-kot bau tu lekat dalam kereta, lepastu kita pun hidu. Haa boleh bawa ke kemudaratan.

So, apa yang korang boleh buat is, gunakan petua halau lipas dalam kereta menggunakan barang-barang yang tidak membahayakan diri. Ni dia petua halau lipas yang korang wajib tahu.

1. Daun Pandan

Korang confirm tahu daun pandan ni memang famous disebabkan bau wangi dia. Punya lah power daun pandan ni, dia bukan je selalu digunakan dalam masakan tapi daun pandan pun mampu menghalau lipas!

Sebenarnya, lipas ni tak suka bau pandan tu. That’s why diaorang lari bila kita letak daun pandan dalam kereta.

So ada dua cara korang boleh gunakan:

Letak je sejambak daun pandan dekat tempat yang selalu keluar lipas

Racik halus lepastu letak dalam bekas kecik

2. Daun Salam

Petua halau lipas dalam kereta yang kedua is dengan menggunakan daun salam. Untuk korang yang tak tahu apa tu daun salam, dia sebenarnya bay leaves. Yes, bay leaves yang korang selalu letak dalam spaghetti bolognese tu.

So macam daun pandan juga, daun salam ni ada bau dia yang buatkan lipas-lipas semua lari lintang pungkang.

3. Halau Lipas dengan Serbuk Kopi

Petua halau lipas seterusnya adalah dengan menggunakan serbuk kopi. Caranya mudah ajee. Korang boleh masukkan serbuk kopi dalam bekas yang dilubangkan. Cara ni boleh buatkan satu kereta korang bau aroma kopi. Lipas tidak suka bau kopi dan diaorang akan lari ke tempat lain.

4. Bunga Cengkih, Kulit Kayu Manis

Teknik halau lipas yang seterusnya adalah dengan menggunakan bunga cengkih & kulit kayu manis. Sama macam daun salam dengan daun pandan, bunga cengkih ni pun keluarkan bau yang kuat yang boleh halau lipas keluar dari kereta.

Kalau korang perhatikan, bahan-bahan yang Qoala listkan dekat atas tu mostly semua bahan tu bahan wajib ada dekat dapur. Senang kan?!

5. Acid Boric

Acid boric ni korang boleh dapatkan dekat mana-mana kedai hardware. Nama je acid, tapi acid boric ni satu bahan yang selamat digunakan.  Bagusnya acid boric ni, dia dapat membunuh lipas-lipas yang buat perkampungan dalam kereta korang.

Korang just kena tabur acid tu dan lipas-lipas tu akan makan.

6. Halau Lipas dengan Baking Soda

Baking soda sering digunakan dalam masakan jenis bakery. Baking soda bukan saja mampu halau lipas, malah ia juga boleh menyerap bau-bau yang tidak menyenangkan yang ada dalam kereta.

Caranya mudah saja, taburkan selapisan baking soda ke atas karpet kereta dan biarkan beberapa hari.

Nak Halau Lipas? Ni Tiga Punca Kereta Korang Jadi Tempat Pembiakan Lipas

Jangan salahkan lipas tu membuat perkampungan dalam kereta kita kalau tindakan kita sendiri jadi punca kenapa lipas datang. Tapi, apa punca-punca kereta kita jadi tempat pembiakan lipas sebenarnya?

Selalu Makan dalam Kereta

Korang selalu makan dalam kereta? Selalu pergi drive thru dan makan dalam kereta? Bila kita makan dalam kereta, confirm-confirmlah sisa-sisa makanan yang kecik-kecik akan jatuh ke celah-celah seat kereta.

Tambah-tambah lagi kalau budak-budak yang makan. Memang akan mengundang tetamu(lipas) yang tidak diundang tu.

Jarang Bersihkan Kereta

Berapa kerap korang bersihkan kereta? Seminggu sekali? Sebulan sekali? Atau setahun sekali? Antara punca lain kereta korang jadi tempat pembiakan lipas adalah kerana kereta jarang dibersihkan.

Semakin lama kereta dibiarkan dan tidak dibersihkan, semakin banyaklah lipas datang membiak. Disebabkan itu, korang dinasihatkan untuk membersihkan kereta secara menyeluruh sekurang-kurangnya dua minggu sekali bagi mengelakkan kejadian seperti ini daripada berlaku.

Kereta yang bersih pun boleh
 menghilangkan stress
 dan sekali gus dapat halau lipas daripada berkampung dalam kereta.

Tempat Parking Banyak Sampah

Misal kata korang dah selalu bersihkan kereta & tak makan dalam kereta tapi masih juga ada lipas. Cuba check tempat parking kereta korang. Mungkin tempat parking tu banyak sampah.

Jadinya, lipas dari parking tu akan naik kereta korang.

Tanda-tanda Lipas Ada Dalam Kereta, Kena Halau Lipas Cepat!

Korang pernah tahu tak kenapa lipas ni dilabelkan sebagai haiwan perosak? Lipas ni kotor dan boleh bawa penyakit. Sebab tu kena elak. Nak tahu macam mana ada lipas dalam kereta korang? Perhatikan tanda-tanda ni:

Najis Lipas

Lipas adalah sejenis serangga perosak yang memakan hampir semua benda. Kalau korang tak pasti macam mana bentuk najis lipas, rujuk gambar di bawah. Najis lipas berbentuk kecil dan ia akan berselerak di tempat diaorang membiak.

Bahagian kereta yang selalu menjadi port lipas adalah seperti bawah karpet, di celah-celah pintu dan juga bonet. Kalau korang perasan ada najis lipas, korang kena cepat-cepat bersihkan untuk halau lipas lipas tu.

Telur Lipas

Tahukah korang, lipas adalah sejenis haiwan perosak yang boleh membiak dengan sangat pantas? Iya, kalau korang tak bersihkan kereta dengan cepat, makin banyaklah diaorang membiak.

Telur lipas boleh mengeluarkan berpuluh-puluh anak lipas. Cuba kira sekiranya dalam kereta kita ada satu atau dua telur lipas. Satu atau dua telur lipas pun sudah mencukupi untuk menakluk kereta anda. Sebab itulah tak boleh berlenggah bab halau lipas dalam kereta.

Bau Busuk

Bila terhidup satu bau yang tak menyenangkan atau bau busuk setiap kali masuk kereta atau setiap kali buka aircond, ketahuilah sudah tiba masanya untuk korang halau lipas keluar daripada kereta korang.

Bau yang kuat dalam kereta korang membawa makna bahawa lipas sudah banyak dalam kereta. Kalau korang terhidu bau seakan-akan bau hapak yang kuat, anda perlu membersihkan kereta dengan segera.

Sampai di sini sahaja perkongsian yang dapat
 Qoala
 kongsikan. Semoga perkongsian kali ini dapat membantu korang dalam pelbagai cara. Kalau korang tengah cari platform online untuk membuat pembaharuan
 road tax
 dan insurans, klik di
 SINI
.

Kongsi:


Guna Oyen untuk Keluarkan Kucing dari Enjin Kereta?

Sebelum korang start
enjin kereta
, periksa dulu enjin. Takut-takut ada anak kucing masuk dalam enjin kereta. Jangan terkejut bila nampak anak kucing dalam enjin kereta. Dengan badan yang kecik, diaorang memang senang masuk enjin kereta daripada bahagian bawah kereta.

Kenapa kucing suka duduk dalam enjin kereta? Sebabnya, enjin akan membuat diaorang rasa lebih panas. Tapi, situasi ni sebenarnya sangat bahaya kerana diaorang boleh tercedera akibat suhu yang terlalu panas dalam enjin kereta.

Kalau kawasan kejiranan korang banyak kucing, korang disarankan untuk check dulu
enjin kereta
 sebelum bergerak. Macam seorang individu di Jepun baru-baru ini yang menceritakan tentang seekor anak kucing yang tersekat dalam enjin keretanya.

Mujur individu tersebut menyedari kehadiran anak kucing itu sebelum dia memulakan perjalanan. Namun, masalah lain pula timbul apabila anak kucing tersebut tak nak berganjak keluar daripada enjin kereta individu itu. Malahan, ia terus bersembunyi kerana rasa takut dengan individu yang cuba untuk keluarkannya.

Masalah itu turut dikongsikan bersama jiran-jiran yang lain. Jiran-jiran yang lain turut membantu dengan pelbagai cara untuk mengeluarkan anak kucing tersebut, tapi tetap tidak berjaya.

Setelah gagal mengeluarkan anak kucing itu, salah seorang daripada jirannya mendapat idea untuk menggunakan khidmat kucing Oyen peliharaannya untuk memujuk anak kucing tersebut.

Si Oyen kemudian memanggil anak kucing tersebut. Tidak tahu lah apa yang diberitahu oleh Oyen kepada anak kucing itu tetapi apa yang pasti selepas beberapa kali dipanggil anak kucing mula tertarik untuk menjengah keluar. Ketika itu, orang ramai mula bersedia untuk mengeluarkan anak kucing tersebut dan akhirnya dia berjaya juga dikeluarkan.

Nah, lihat video oyen si hero!

Table of Contents

Toggle

Kucing Masuk dalam Enjin Kereta: Cara Keluarkan Kucing dari Enjin Kereta
1. Bunyikan Hon
2. Ketuk Hood Kereta
3. Letakkan Makanan Kucing di Hadapan Kereta

Kucing Masuk dalam Enjin Kereta: Cara Keluarkan Kucing dari Enjin Kereta

Kalau korang terdengar bunyi meow-meow dalam kereta, segeralah periksa enjin kereta korang. Itu memang tempat favourite diaorang. Kalau korang tak tahu macam mana nak keluarkan kucing tersebut, ini tips yang korang boleh cuba:

1. Bunyikan Hon

Kaedah pertama ini boleh dilakukan tanpa mencederakan kucing tersebut. Bunyikan hon beberapa kali sebelum menghidupkan enjin kereta. Bunyi hon tersebut akan mengejutkan mereka lalu keluar daripada enjin kereta.

2. Ketuk Hood Kereta

Selain hon, korang boleh ketuk hood kereta untuk beberapa kali secara perlahan hanya untuk memberi signal kepada kucing tersebut untuk keluar daripada enjin kereta korang.

3. Letakkan Makanan Kucing di Hadapan Kereta

Kalau korang ada makanan kucing, letakkan makanan tersebut di depan kereta. Kaedah ini adalah untuk mengumpan kucing tersebut untuk keluar dari enjin kereta.

Harap artikel ini dapat membantu korang. Nak
renew roadtax
 dengan
insurans kereta
? Renew je dengan
Qoala
!

Kongsi:


Qoala Melancarkan Produk Insurans Kesihatan, Menjadikannya Platform Paling Komprehensif

Kuala Lumpur, 14 September 2022 –
Qoala Malaysia memperluaskan penawaran dengan melancarkan produk insurans kesihatan menerusi platformnya. Pengenalan produk insurans kesihatan ini melengkapkan rangkaian produk insurans dan takaful sedia ada Qoala antaranya insurans kereta dan motosikal, kemalangan diri, harta benda dan perjalanan sekali gus menjadikan Qoala sebagai platform insurans dan takaful yang komprehensif di negara ini.

Pelanggan boleh mendapatkan sebut harga daripada pelbagai rakan kongsi insurans Qoala antaranya Etiqa Life Insurance Berhad dan Tune Protect Group Berhad. Pelanggan hanya perlu mengisi borang permohonan secara dalam talian untuk mendapatkan harga premium insurans serendah RM400 setahun.

Akash Sharma, Ketua Qoala Malaysia berkata, “Pengenalan produk insurans kesihatan di platform Qoala dilancarkan pada masa yang sesuai lebih-lebih lagi mengambil kira kadar inflasi perubatan yang tinggi di Malaysia. Dengan memfokuskan perkhidmatan yang mudah, telus dan berpatutan, kami percaya penawaran produk ini akan membentuk persepsi baharu berkaitan insurans kesihatan kerana pelanggan kini boleh memilih polisi yang sesuai dengan mereka.”

“Dengan penawaran produk yang komprehensif ini, kami kini lebih bersedia untuk melindungi pelanggan daripada menggunakan simpanan atau dana persaraan mereka untuk menampung perbelanjaan yang tidak dijangka. Penawaran produk baharu ini juga mengukuhkan lagi peranan kami dalam meningkatkan penjagaan kesihatan dan kesejahteraan kewangan Malaysia” tambahnya.

Laman web Qoala juga sedang dirombak bagi mengukuhkan lagi matlamatnya dalam menjadi platform pasaran insurans dan takaful terbesar di negara ini. Laman web baharu ini akan dinaik taraf untuk menjadikan pengalaman pembelian yang lebih lancar selain berharap tawaran produk baharu dapat menyumbang keuntungan 11 kali ganda berbanding tahun lepas menjelang akhir tahun ini.

Layari
qoala.my
 untuk banding dan beli perlindungan insurans dengan tawaran harga yang berpatutan hari ini!

***

Mengenai Qoala

Qoala merupakan syarikat permulaan dalam bidang teknologi insurans (insurtech) dengan misi untuk memasyarakatkan insurans melalui kombinasi pembangunan produk baru dan proses tuntutan berasaskan mesin pintar.  Qoala, beroperasi di tiga buah negara; Indonesia, Malaysia dan Thailand melalui penawaran pelbagai jenis perlindungan insurans yang merangkumi kenderaan bermotor, hartanah, kemalangan diri, perjalanan dan kesihatan yang boleh diakses dengan pantas, mudah dan telus melalui aplikasi atau laman web Qoala.

Hubungan Media

Jeremy JEESANDARAN | PR Associate, Qoala Malaysia |
jeremy@qoala.my
 | +6016 312 7360

Kongsi:


14 Makanan Malaysia Rendah Kalori (Sedap & Mengenyangkan!)

Siapa kata makanan
rendah kalori
 ni tak sedap? Dalam artikel ini, Qoala akan memberi senarai 14 makanan rendah kalori di Malaysia yang korang mesti cuba!

Table of Contents

Toggle

14 Makanan Rendah Kalori Yang Korang Mesti Cuba
1. Nasi Ayam
2. Asam Laksa
3. Thosai
4. Popia Basah
5. Nasi Kerabu
6. Ayam Tandoori
7. Chapati
8. Ikan Bakar
9. Rojak Buah
10. Pengat
11. Idli
12. Nasi Ulam
13. Mee Sup
14. Telur Separuh Masak
Kelebihan Mengambil Makanan Rendah Kalori
Membantu Mengawal Berat Badan
Kekal Sihat
Mood Menjadi Lebih Baik
Mengawal Tahap Gula dalam Darah

14 Makanan Rendah Kalori Yang Korang Mesti Cuba

Memang tak dapat dinafikan, makanan dekat Malaysia ni memang
best
sangat. Dari sarapan, makan tengah hari, minum petang, makan malam sehinggalah makan lewat malam, memang ada je makanan yang sedap-sedap. Mungkin sebab itu, ramai yang susah sangat nak
diet
.

AMARAN! Perut korang akan berbunyi dan kelaparan bila tengok gambar-gambar di bawah ini!
Jom kita tengok sama-sama.

1. Nasi Ayam

Makanan rendah kalori yang pertama dalam senarai ialah nasi ayam. Kalau korang suka makan nasi ayam, korang boleh teruskan makan hidangan ini tetapi tengok-tengok jugalah portion yang korang ambil. Kalau terlalu banyak pun tak bagus.

Biasanya, dalam satu pinggan nasi ayam, korang akan dapat sumber karbohidrat dari nasi, sumber protein dari ayam dan sumber serat dari sayur-sayuran seperti timun atau salad.

Kalau korang nak hidangan nasi ayam korang menjadi lebih seimbang, korang boleh tambah jumlah serat dalam hidangan nasi ayam korang.

2. Asam Laksa

Dalam kategori hidangan mee, Asam Laksa ni boleh dikatakan berada dalam kelas yang tersendiri. Korang tahu tak, hidangan kegemaran ramai rakyat Malaysia ini juga boleh dikatakan makanan yang sihat?

Korang akan dapat hidangan yang penuh dengan protein dalam sepinggan hidangan asam laksa. Selain itu, korang tak perlu risau tentang pengambilan sayur sebab terdapat juga hirisan nipis timun disediakan.

Kuahnya dibuat dengan ikan tenggiri segar, dan dihiasi dengan nanas, daun pudina, dan bunga kantan. Sedapnya!

3. Thosai

Korang suka makan roti canai masa sarapan di kedai mamak? Haa lepas ini, korang kena cuba thosai yang juga merupakan makanan rendah kalori. Jumlah kalorinya lebih rendah berbanding roti canai.

Hidangan ini sihat sebab tak banyak minyak digunakan dan ianya juga penuh dengan protein. Thosai bukan sahaja sihat, rasanya juga sedap terutama sekali bila makan cicah dhal, kari atau chutney.

4. Popia Basah

Popia ini merupakan satu hidangan yang unik sebab boleh disediakan dalam pelbagai cara. Korang suka jenis popia yang macam mana? Popia otak-otak? Popia goreng?

Kalau korang nak hidangan popia yang sihat, popia basah ni merupakan pilihan yang terbaik. Popia basah selalunya dimakan bersama kuahnya, sama ada kicap atau sos cili. Tetapi tak ada sos pun, popia basah tetap sedap.

5. Nasi Kerabu

Bayangkan hidangan Nasi Kerabu yang panas dengan telur masin rebus, ikan atau ayam goreng, dan banyak sayur-sayuran segar, herba & kerisik ada dekat depan korang sekarang ni! Memang tak bagi
chance
 lah, mesti habis korang makan.

Nasi berwarna biru yang berasal dari Pantai ini merupakan hidangan yang lengkap dengan sumber protein, serat dan karbohidrat.

6. Ayam Tandoori

Ucapkan selamat tinggal kepada ayam goreng terutama sekali ayam goreng
 fast food
 kegemaran korang tu. Lepas ini, kalau nak makan ayam, makanlah ayam tandoori.

Jika nak dibandingkan dengan ayam goreng yang lain, ayam tandoori ini dimasak dengan minyak yang kurang jadi jumlah kandungan
lemak
nya juga rendah.

Ayam tandoori dimasak dengan rempah ratus yang kaya dan bahan-bahan yang sihat untuk memenuhi citarasa korang.

7. Chapati

Selain thosai, chapati ini satu lagi hidangan yang korang boleh pertimbangkan untuk menjadi alternatif kepada roti canai.

Chapati ini juga disediakan dengan penggunaan minyak yang sikit dan sememangnya merupakan makanan yang sihat untuk korang nikmati dengan dhal.

8. Ikan Bakar

Ini pilihan popular untuk mereka yang sedang berdiet. Diperap dengan kunyit, halia, lengkuas, cili, bawang putih, limau segar, dan belacan, hidangan ikan bakar ini akan membuatkan korang lupa yang korang tengah berdiet!

9. Rojak Buah

Makanan rendah kalori yang seterusnya adalah rojak buah. Korang yang suka makan pasembur tu boleh lah tukar kepada rojak buah yang kalorinya jauh lebih rendah dan juga lebih sihat berbanding pasembur.

Terdiri daripada pelbagai buah-buahan tempatan seperti mangga, nenas, betik dan banyak lagi, korang memang akan enjoy makan rojak buah tanpa rasa bersalah.

10. Pengat

Jika korang nak pemanis mulut yang sihat, inilah pilihan yang terbaik. Pengat disediakan dengan ubi keledek yang direndam dan direbus dalam santan, gula, dan daun pandan. Potongan pisang dan keladi juga biasanya ditambah.

11. Idli

Idli ini merupakan salah satu makanan yang terbaik korang boleh amalkan semasa tengah diet. Ia mengandungi protein, serat dan karbohidrat yang baik.

Ia tidak mengandungi sebarang lemak juga kerana ia dikukus. Sebaliknya, ia penuh dengan serat, protein dan karbohidrat – semua yang korang perlukan untuk hidangan yang sihat.

Korang biasanya boleh cari idli di restoran India atau mamak. Idli ini dibuat dengan beras dan lentil hitam yang ditapai.

12. Nasi Ulam

Nasi ulam ini lebih kurang macam nasi kerabu. Persamaannya adalah nasi ulam juga mempunyai kalori yang rendah. Perbezaannya pula dengan nasi kerabu adalah ia dibuat dengan beras kunyit.

Dalam sepinggan nasi ulam, korang akan mendapati terdapat pelbagai campuran herba seperti selasih, pudina, serai dan kelapa parut.

13. Mee Sup

Berbanding dengan mee yang lain seperti mee kari yang penuh dengan santan dan minyak atau mee yang goreng-goreng, korang boleh gantikan dengan mee sup.

Mee sup mempunyai kalori yang jauh lebih rendah. Hidangan ini pun sangat simple dan yang paling penting sedap untuk korang nikmati.

14. Telur Separuh Masak

Yang terakhir dalam senarai ini, kita ada telur separuh masak yang terkenal sebagai menu sarapan yang sihat. Walaupun simple je menu ni tapi banyak khasiatnya untuk korang.

Antaranya, ia boleh membantu pembentukan otot, menurunkan berat badan, menguatkan daya ingatan dan lain-lain lagi.

Selepas ini, masa sarapan, korang boleh lah order telur separuh masak di restoran atau buat sendiri di rumah. Makan dengan kicap dan lada putih, confirm korang tak akan menyesal!

Kelebihan Mengambil Makanan Rendah Kalori

Bila sebut je bab diet ni, kita semua ada matlamat yang berbeza-beza. Ada yang nak turunkan berat badan dan ada juga yang nak menikmati kehidupan yang lebih sihat.

Berikut adalah 4 sebab mengapa korang juga patut pertimbangkan untuk mengamalkan pengambilan makanan rendah kalori dengan lebih kerap:

Membantu Mengawal Berat Badan

Selain
bersenam,
 pemakanan juga penting untuk korang mencapai misi untuk menurunkan berat badan. Dengan mengambil makanan rendah kalori, misi korang mesti boleh tercapai.

Untuk pengetahuan korang, wanita memerlukan sehingga 2000 kalori setiap hari untuk mengekalkan berat badan yang sama manakala lelaki pula memerlukan kira-kira 2500 kalori setiap hari untuk mengekalkan berat yang sama.

Apabila pengambilan kalori dikurangkan, korang akan dapat turun berat badan dengan lebih efektif. Ini boleh berlaku disebabkan badan korang akan menggunakan lebih banyak kalori setiap hari melakukan aktiviti harian.

Kekal Sihat

Selain menurunkan berat badan, kesihatan korang juga akan menjadi lebih baik.

Diet rendah kalori melibatkan pemakanan yang seimbang yang terdiri daripada serat berkualiti, bijirin penuh, buah-buahan dan sayur-sayuran dan protein tanpa lemak.

Ini dapat memastikan korang mendapat jumlah nutrien yang mencukupi yang diperlukan oleh badan untuk menjalani aktiviti setiap hari.

Mood
 Menjadi Lebih Baik

Apabila korang mengamalkan makanan rendah kalori yang mempunyai diet yang seimbang,
mood
 korang pun boleh jadi semakin baik!

Ini kerana diet yang seimbang biasanya mengandungi nutrien dan mineral yang penting untuk memastikan badan kita dapat berfungsi dengan normal.

Mineral ini juga memastikan kita mendapat tidur yang cukup pada waktu malam serta memastikan kita mempunyai tenaga yang diperlukan untuk menjalankan tugas harian.

Jumlah nutrien dan mineral yang banyak ini juga membantu korang untuk kekal sihat dan meningkatkan sistem imun.

Mengawal Tahap Gula dalam Darah

Apabila berdiet, korang akan cenderung untuk mengelakkan makanan yang mengandungi banyak gula atau karbohidrat. Hal ini kerana pengambilan gula yang berlebihan akan ini akhirnya menjadi kalori dan boleh menyebabkan diet korang menjadi sia-sia je.

Dengan mengelakkan makanan manis dan bergula, korang akan mendapati paras gula dalam darah akan berkurang. Paras gula darah yang tinggi boleh menyebabkan korang berisiko tinggi mengidap
diabetes
 dan
penyakit jantung
, jadi penting untuk korang mengekalkan tahap gula yang sihat.

Kesimpulannya, memang banyak pilihan makanan Malaysia yang mempunyai kalori yang rendah ini. Diharapkan senarai yang telah Qoala kongsikan di atas dapat membantu korang mencapai matlamat korang untuk menikmati kehidupan yang lebih sihat!

Kalau korang tengah cari
insurans kereta, insurans motor,
 korang boleh hubungi Qoala!

Kongsi:


9 Menu Sahur Simple yang Anda Boleh Cuba

Memikirkan menu sahur untuk dimasak ini boleh jadi memeningkan dan ia merupakan salah satu dilema terbesar yang dihadapi oleh mereka yang berpuasa.

Dalam kita menyambut bulan Ramadhan yang penuh barakah ini, seeloknya anda membuat persiapan yang lebih awal untuk pelbagai perkara. Salah satunya, bersedia dengan mengetahui menu sahur yang ingin dimasak nanti.

Oleh sebab itu, artikel ini akan berkongsikan sembilan menu sahur
simple
 yang anda boleh cuba masak untuk menjamu selera sewaktu sahur nanti. Menu-menu yang akan dikongsikan di bawah ini sesuai untuk semua lapisan umur tidak kira sama ada anda masih lagi bujang ataupun sudah berumah tangga.

Table of Contents

Toggle

9 Resipi Menu Simple yang Anda Boleh Sediakan untuk Sahur
1. Telur Dadar Ala Kedai Tomyam
2. Tauhu, Tempe Goreng Sambal
3. Sardin Masak Lemak Cili Padi
4. Ikan Goreng Sambal Kicap
5. Nasi Goreng
6. Sambal Sotong
7. Ayam Masak Lada Hitam
8. Sayur Fat Choy Tumis Tofu
9. Ayam Masak Kicap

9 Resipi Menu Simple yang Anda Boleh Sediakan untuk Sahur

Hidangan sahur merupakan hidangan yang penuh dengan keberkatan dan ia merupakan amalan sunnah dan umat Islam amat digalakkan untuk melaksanakan amalan ini.

Antara kelebihan sahur adalah ia boleh membantu anda
kekal bertenaga di bulan Ramadhan
 dan mengharungi hari-hari pada bulan Ramadhan dengan lebih baik. Anda akan dapat melaksanakan ibadah dan juga pekerjaan tanpa mudah rasa letih. Selain mengambil
makanan rendah kalori
, bulan puasa ini juga peluang untuk
diet
 bagi mereka yang ingin menurunkan berat badan.

Kebiasaannya, kalau anda berniat untuk masak, anda perlu bangun lebih awal untuk membuat persiapan. Tetapi pada pukul empat atau lima pagi, anda mungkin masih lagi berada dalam keadaan mengantuk dan idea untuk memikirkan hidangan mungkin tidak timbul-timbul.

Menu sahur yang akan dikongsikan pada bahagian ini mudah sahaja untuk disediakan. Berikut merupakan sembilan idea menu sahur
simple
 yang anda boleh masak sempena bulan Ramadhan tahun ini:

1. Telur Dadar Ala Kedai Tomyam

Kalau pergi ke kedai tomyam di mana-mana pun, telur dadar merupakan salah satu hidangan yang wajib dipesan. Telur dadar di kedai tomyam mempunyai keunikan yang tersendiri dan boleh dikatakan berbeza daripada kedai-kedai yang lain. Memang sedap kalau dimakan dengan nasi putih dan tomyam yang panas.

Bahan-bahan:

Tiga biji telur ayam

Separuh biji bawang besar

Satu sudu tepung beras

Setengah sudu garam

Minyak yang banyak

Cara Memasak:

 Anda perlu pecahkan telur terlebih dahulu dan bawang besar ke dalam mangkuk;

 Kemudian, campurkan satu sudu besar tepung beras dan sedikit garam;

 Selepas itu, anda gaulkan semua bahan di dalam mangkuk sehingga telur menjadi sebati;

 Goreng telur dengan minyak yang banyak.

2. Tauhu, Tempe Goreng Sambal

Menu yang kedua dalam senarai ini adalah tauhu sambal tempe. Hidangan sambal tempe ini merupakan antara hidangan yang mudah disediakan, sedap dimakan dan ia juga merupakan satu hidangan yang sihat.

Bahan-bahan
:

Dua paket tempe yang dipotong

Tiga ketul tauhu yang dipotong

Dua ulas bawang putih

Empat biji bawang merah

Empat sudu makan air asam jawa

Setengah sudu makan gula

Setengah inci belacan

Satu biji bunga lawang

Garam secukup rasa

Dua setengah sudu makan cili giling

Cara Memasak
:

Pertama, goreng tempe serta tauhu yang anda telah hiris;

Selepas itu, gunakan sedikit minyak di dalam gorengan tadi, tumis bunga lawang, bawang merah serta bawang putih;

Apabila bau wangi mula timbul, masukkan cili giling dan belacan, kemudian terus mengacau;

Seterusnya, anda masukkan air asam jawa, gula dan garam secukup rasa, kacau sehingga sedikit pekat;

Masukkan tempe dan tauhu tadi, gaul sekata.

3. Sardin Masak Lemak Cili Padi

Sardin tin merupakan salah satu hidangan ‘penyelamat’ apabila anda kesuntukan masa kerana ia mudah disediakan dan sedap dimakan. Anda juga boleh mempelbagaikan hidangan sardin anda. Di sini, kami akan kongsikan resipi sardin dengan cara masak lemak cili padi.

Bahan-bahan
:

Satu tin sardin besar

Lima biji bawang merah

Dua ulas bawang putih

Tujuh biji cili padi

Sebatang serai

Satu helai daun kunyit

250ml santan

Tiga biji ubi kentang

Dua inci halia

Satu inci kunyit hidup

Dua keping asam gelugur

300ml air

Garam secukup rasa

Air secukupnya

Cara Memasak
:

 Pertama, kisarkan bawang merah, bawang putih, serai, halia dan kunyit hidup;

 Seterusnya, anda perlu memanaskan periuk dan masukkan sedikit minyak dan tumis bahan-bahan yang telah dikisar tadi;

 Masuk air kira-kira 300ml dan biarkan ia mendidih. Selepas itu, anda boleh memasukkan santan, garam dan daun kunyit;

 Selepas anda kecilkan api sedikit, masukan kentang sehingga ia menjadi lembut; Kemudian, masukkan cili padi dan ikan sardin dengan sosnya sekali;

 Akhir sekali, biarkan sekitar 5 minit dan hidangan anda siap untuk dihidang.

4.
Ikan Goreng
 Sambal Kicap

Ikan goreng merupakan hidangan yang mempunyai pelbagai cara masakan. Selain dengan hanya menggoreng, anda juga boleh mencuba untuk menyediakan hidangan ini bersama sambal kicap. Ianya sangat mudah disediakan dan enak dimakan.

Bahan-bahan:

Tiga ekor ikan

Tiga sudu makan kicap manis

10 biji cili padi

Empat ulas bawang merah

Dua ulas bawang putih

Sebatang serai

Satu labu bawang besar

Garam secukup rasa

Lada sulah secukup rasa

Sedikit serbuk kunyit

Cara Memasak
:

 Pertama, lumur Ikan dengan sedikit garam dan serbuk kunyit lalu goreng ikan tersebut sehingga garing;

 Selepas itu, tumiskan bahan-bahan yang telah dikisar sehingga wangi;

 Kemudian, anda perlu menuangkan kicap dan tambah bawang besar, garam dan lada sulah secukup rasa;

 Masukkan ikan goreng dan gaulkan sehingga ia sebati.

5. Nasi Goreng

Kadang-kala, apabila ada nasi putih yang berlebihan daripada hari yang sebelumnya, mesti ramai yang memilih untuk membuat nasi goreng. Anda boleh menyediakan hidangan ini semasa sahur nanti. Nasi goreng merupakan hidangan yang anda boleh cuba letak bahan-bahan seperti ayam, sayur dan sebagainya.

Bahan-bahan:

Nasi putih

Ikan bilis

Tiga biji telur

Sayur

Garam

Satu hingga dua sudu kecil udang kering

Lima ulas bawang merah

Empat ulas bawang putih

Cili padi

Cara Memasak
:

Pertama, goreng telur terlebih dan kacau sehingga hancur dan menjadi sedikit kasar. Ketepikan dahulu telur yang telah digoreng tadi;

Kemudian, goreng ikan bilis pula dengan menggunakan minyak yang sama. Selepas ikan bilis sudah digoreng, anda ketepikannya dahulu;

Selepas itu, masukkan bahan tumis dan bahan tumbuk ke dalam kuali dengan menggunakan minyak yang sama;

Masukkan garam dan serbuk perasa dan kemudian masukkan sayur dan kacau sehingga sebati;

Sekarang, anda sudah boleh mula goreng nasi putih dan kacau sehingga sebati;

Masukkan telur dan ikan bilis yang anda sudah goreng dan kacau dengan nasi yang anda sedang goreng.

6. Sambal Sotong

Sotong ini juga mempunyai pelbagai jenis resepi seperti goreng, bakar atau stim. Sekiranya anda mahukan hidangan sotong anda pedas, anda boleh cuba resepi sambal sotong.

Bahan-bahan:

Sotong

Bawang besar perlu dipotong bulat

Bawang merah

Bawang putih

Cili kisar

Asam jawa

Garam

Gula

Sedikit kicap manis untuk mencantikkan sambal

Cara Memasak:

Pertama, tumiskan bahan kisar, masukkan cili kisar, dan tumis hingga garing;

Kemudian, masukkan pes asam jawa dan garam gula secukup rasa;

Masukkan bawang yang dipotong bulat dan masukkan sedikit kicap manis;

Akhir sekali, masukkan sotong.

7. Ayam Masak Lada Hitam

Ayam merupakan antara
makanan protein
 tinggi yang diperlukan oleh anda. Ia boleh dimasak mengikut citarasa anda sendiri. Ayam masak lada hitam merupakan antara hidangan yang anda boleh sediakan semasa sahur nanti.

Bahan-bahan:

Isi ayam dihiris kecil

Garam

Gula

Daun bawang

Rempah penumis

Tiga biji cili merah yang dihiris memanjang

Sebiji bawang besar yang dipotong dadu kecil

Lima ulas bawang putih yang dicincang

Halia yang dihiris halus

Setengah sudu lada hitam yang dikisar kasar

Satu sudu kicap pekat manis

Satu sudu lada hitam

Satu sudu tomato sos

Cara Memasak:

Pertama, tumiskan rempah penumis bersama bawang besar, bawang putih dan halia hingga wangi;

Kemudian, anda boleh masukkan ayam dan kacau sehingga ayam kecut dan kering;

Ketiga, masukkan sos tomato, lada hitam dan kicap pekat manis dan kacau sehingga tiga ke empat minit;

Selepas itu, masukkan garam dan gula dengan secukupnya;

Hidangan selesai dimasak, anda boleh masukkan daun bawang, hirisan cili merah dan juga taburkan serbuk lada hitam.

8. Sayur Fat Choy Tumis Tofu

Masakan sayur Fat Choy ini sangatlah mudah untuk disediakan kerana bahan-bahan yang diperlukan tidaklah begitu banyak. Hidangan yang
simple
ini dimakan dengan nasi dan sambal belacan pun sudah sedap.

Bahan-bahan:

Lima tangkai sayur sawi

Garam

Air

Sekeping tauhu telur

Gula

Setengah biji lobak merah yang dihiris nipis

Tiga atau empat ulas bawang putih yang dicincang

Setengah sudu tepung jagung yang dibancuh dengan air

Satu sudu minyak bijan

Cara Memasak:

Tumiskan bawang putih sehingga naik bau;

Kemudian, masukkan hirisan lobak merah dan tambahkan air. Kacau dan biarkan ia mendidih;

Masukkan garam sehingga cukup rasa;

Masukkan tauhu telur yang telah digoreng dan kacau perlahan-lahan. Padamkan api dan sedia untuk dinikmati.

9. Ayam Masak Kicap

Hidangan ayam masak kicap mempunyai pelbagai versi. Ada yang suka makan dengan cara pedas, ada yang suka dengan rasa yang lebih manis dan sebagainya. Berikut merupakan resipi ayam masak kicap untuk anda cuba.

Bahan-bahan
:

Lima ketul ayam

Enam ulas bawang merah yang ditumbuk

Dua ulas bawang putih ditumbuk

Seinci halia

Dua sudu kecil lada hitam

Dua sudu besar sos tiram

Empat sudu besar kicap manis

Setengah cawan air

Cili padi

Satu sudu kecil tepung jagung

Garam gula

Cara Memasak
:

Pertama, anda boleh pilih untuk sama ada untuk goreng atau panggang ayam sampai masak. Kemudian, ketepikan dahulu;

Kemudian, tumis bawang merah, putih, halia, lada hitam, sehingga ada bau naik;

Masukkan ayam yang anda telah goreng atau panggang tadi dan gaul;

Masukkan garam secukup rasa kemudian gaul.

Kesimpulannya, sahur merupakan satu hidangan yang penting dan ia boleh membantu anda mengharungi hari-hari anda pada bulan Ramadhan dengan lebih baik. Anda boleh cuba semua sembilan resipi yang telah dikongsikan di dalam artikel ini. Di sini, Qoala juga ingin mengambil kesempatan untuk mengucapkan Selamat berpuasa dan selamat menyambut bulan Ramadhan!

P.S Anda tengah cari
 insurans kereta terbaik
 di Malaysia? Tak perlu cari jauh-jauh, dapatkan insurans kereta anda dengan Qoala ya!  Selain
insurans kereta
, anda juga boleh mendapatkan
insurans motor
 dan
insurans rumah
 di Qoala.

Kongsi:


Qoala 888 Lebih ONG, Lebih HUAT Sempena Tahun Baru Cina Ini

Sempena Tahun Baru Cina ini, Qoala menawarkan diskaun sehingga 38 peratus* untuk produk-produk terpilih melalui kempen Qoala 888. Tahun Baru Cina umumnya merupakan perayaan terpenting Masyarakat Cina yang disambut mengikut kalendar qamari Cina. Ia terbahagi kepada kitaran 12 tahun dan dinamakan sempena nama haiwan. Mengikut budaya Cina, masyarakat Cina akan menyambut
tahun Arnab
 pada tahun ini.

Table of Contents

Toggle

Raikan Semangat Tahun Baru Cina dengan Lebih Banyak Penjimatan Apabila Renew Insurans di Qoala
Renew Insurans Kereta, Diskaun Sehingga 38 Peratus Menanti Anda!
Beli Insurans Kesihatan dan Perubatan, Jimat Sehingga RM58!
Renew Insurans Motor, Nikmati Diskaun Sebanyak RM8!
Beli Insurans Kereta, Motosikal dan Kesihatan Melalui Kempen Qoala 888 untuk Ketenangan Fikiran

Raikan Semangat Tahun Baru Cina dengan Lebih Banyak Penjimatan Apabila
Renew
 Insurans di Qoala

Raikan semangat Tahun Baharu Cina bersama Qoala dengan lebih ONG dan lebih HUAT sempena kempen Qoala 888. Anda berpeluang menikmati pelbagai diskaun menarik dan tawaran hadiah eksklusif terhebat apabila anda
perbaharui insurans kereta
,
insurans motor
 dan
insurans kesihatan
 di Qoala.

Renew
 Insurans Kereta, Diskaun Sehingga 38 Peratus Menanti Anda!

Bagi anda yang membeli
premium insurans kereta
 bawah RM1,000, guna
kod Promo QOALACNY28
 untuk nikmati diskaun sehingga RM28. Jika anda
renew
 insurans dengan nilai premium insurans kereta melebihi RM1,000 pula, anda boleh gunakan
kod Promo QOALACNY38
 untuk nikmati penjimatan sehingga RM38.

Kod ini sah digunakan untuk semua rakan insurans atau pengendali Takaful di Qoala.

Beli Insurans Kesihatan dan Perubatan, Jimat Sehingga RM58!

Apabila anda guna
kod Promo QOALACNY58
, anda boleh nikmati diskaun sehingga 38 peratus bagi setiap pembelian
insurans kesihatan dan insurans perubatan
.

Sama seperti insurans kereta, kod ini sah digunakan untuk semua
rakan insurans atau pengendali Takaful
 yang menawarkan produk insurans kesihatan di Qoala.

Renew
 Insurans Motor, Nikmati Diskaun Sebanyak RM8!

Sekiranya anda
perbaharui insurans motosikal
 di Qoala, anda juga berpeluang untuk nikmati potongan harga sebanyak RM8 apabila anda guna
kod Promo QOALACNY8
. Ia semestinya pembelian yang cukup menjimatkan dan berbaloi untuk anda.

Bukan itu sahaja, kempen Qoala 888 juga menawarkan hadiah cabutan bertuah yang semestinya lebih ONG dan lebih HUAT untuk pelanggan terpilih, antaranya:

Pelekat
roadtax
 eksklusif Qoala;

Keychain
 eksklusif Qoala;

TV pintar;

Jam pintar;

Kad tambah nilai
Touch ‘n Go eWallet
 bernilai RM88.

Kempen Qoala 888 ini dijadualkan berlangsung dari 16 hingga 24 Januari 2023. Jadi, jangan lepaskan peluang untuk merebut tawaran hebat ini untuk nikmati lebih banyak ONG dan lebih banyak HUAT. Anda boleh layari laman web Qoala untuk info lanjut berkaitan kempen Qoala 888 ini.

Beli Insurans Kereta, Motosikal dan Kesihatan Melalui Kempen Qoala 888 untuk Ketenangan Fikiran

Sekiranya anda ingin dapatkan
polisi perlindungan insurans menyeluruh
 untuk perlindungan diri anda dan keluarga, ini merupakan masa terbaik untuk anda. Dengan penjimatan terhebat dan hadiah cabutan bertuah menarik yang ditawarkan sempena kempen Qoala 888 ini, ia semestinya memberikan anda lebih ONG, lebih HUAT dan lebih TUAH di Tahun Baru Cina ini.

Untuk info lanjut berkaitan kempen Qoala 888, anda boleh layari laman web Qoala bagi mendapatkan
update
 terkini. Qoala merupakan
platform perbandingan insurans
 yang komprehensif yang menawarkan pelbagai pilihan insurans daripada beberapa
syarikat insurans terbaik di Malaysia
 #QoalaMY #Qoala888 #QoalaTahunBaruCina

Kongsi:


Qoala Menjana Sejumlah US$ 65 Juta melalui Terbitan Siri B

JAKARTA, Indonesia, 12 Mei 2022 —

Qoala
, syarikat insurtech permulaan dari Indonesia, telah berjaya menjana pembiayaan Siri B berjumlah US$ 65 juta. Syarikat ini menawarkan produk insurans yang mensasarkan untuk memenuhi keperluan pengguna seperti insurans kereta, motorsikal, hartanah dan kesihatan melalui platform omnichannel yang telah diperkembangkan dari Indonesia ke Thailand dan Malaysia pada tahun 2021. Qoala menjadikan insurans mudah diakses, mudah difahami, dan lebih mesra dalam membantu pelanggan membuat tuntutan.

Menyaksikan pertumbuhan sebanyak 30 kali ganda dalam pusingan Siri A pada bulan April 2020, Qoala muncul sebagai insurtech yang paling pesat berkembang di rantau ini. Qoala memiliki seramai lebih 50,000 jurujual insurans dan menyediakan platform yang disokong oleh lebih 50 syarikat insurans bagi membolehkan jurujual untuk menjual insurans daripada syarikat insurans yang berbilang sambil menguruskan perkhidmatan pra-jualan dan pasca-jualan mereka.  Tambahan pula, syarikat juga turut membekalkan beberapa produk mikro-insurans inovatif melalui usahasama yang dijalin antara lainnya dengan Traveloka, Redbus, DANA, JD.ID, Shopee, Kredivoa dan Investree.

Terbitan pembiayaan Siri B ini diterajui oleh

Eurazeo
, firma pelaburan dari Eropah yang sebelum ini telah membiayai syarikat insurtech terbesar di dunia – WeFox.  Ia merupakan julung kali di mana cabang pemodal teroka dari tiga institusi kewangan terbesar di Indonesia iaitu Bank Central Asia, Bank Rakyat Indonesia, dan Bank Mandiri telah bersama-sama melabur dalam satu syarikat, berasaskan kepada keyakinan kukuh mereka terhadap model perniagaan dan pasukan yang terlibat.

Kiri ke kanan: Harshet Lunani (Pengasas dan CEO Qoala), Tommy Martin (Pengasas dan COO Qoala)

Mencatatkan Pertumbuhan Perniagaan Sebanyak 30X Semenjak Terbitan Siri A

Menjana US$ 65 Juta melalui pembiayaan Siri B yang diterajui oleh Eurazeo bersama-sama dengan penyertaan dari sebahagian pelabur sedia ada termasuk Flourish Ventures, KB Investment, MassMutual Ventures, MDI Ventures, SeedPlus dan Sequoia Capital India.  Selain itu, BRI Ventures, Daiwa PI Partners, Indogen Capital, Mandiri Capital Indonesia dan Salt Ventures turut menyertai pusingan pelaburan pada kali ini sebagai pelabur baru.

Memacu kedudukan Qoala selaku syarikat insurtech yang pertama dan paling pesat berkembang di Asia Tenggara dengan pemilikan lesen dan kehadiran di Indonesia, Malaysia dan Thailand.

Pembiayaan ini mempamerkan akan keyakinan dan penghargaan dari kedua-dua pelabur baru dan sedia ada Qoala untuk terus memacu pertumbuhan sektor insurtech. “Kami akan terus melabur untuk memperkembangkan jangkauan Qoala dalam pasaran teras kami, dan akan memberi tumpuan untuk mempertingkatkan pengalaman positif bagi produk dan teknologi kami dengan matlamat untuk mengurangkan pelbagai jenis halangan dan kesukaran dalam proses mendapatkan insurans yang masih membelenggu kita pada hari ini,” jelas
Harshet Lunani, Pengasas dan Ketua Pegawai Eksekutif Qoala
. Beliau turut mengulas bahawa Malaysia merupakan antara 10 pasaran teratas yang paling pesat berkembang bagi produk insurans dalam tempoh sedekad yang akan datang.

“Qoala merupakan satu-satunya insurtech yang memiliki lesen dalam tiga pasaran di Asia Tenggara dan melalui pusingan terbitan pembiayaan yang baru ini, kami optimistik dalam mengekalkan momentum pertumbuhan kami. Perniagaan kami di Thailand telah berkembang sebanyak 3x semenjak kami bergabung tenaga dengan FairDee pada Februari 2021, sekali gus memperkukuhkan lagi keyakinan terhadap keupayaan kami untuk terus berkembang.” ujar
Tommy Martin, Pengasas Bersama dan Ketua Pegawai Operasi Qoala
 selanjutnya.

“Qoala menyerlah di kalangan insurtech kerana kepelbagaian pasukannya yang berupaya memacu pertumbuhan pesat yang menjanjikan unit ekonomi kukuh walaupun ketika pandemik melanda. Dengan kehadiran mereka di rantau ini & jangkaan pertumbuhan yang memberangsangkan, kami teruja untuk menerajui pusingan kali ini & menyertai Qoala dalam perjalanan mereka,” ujar
Tara Reeves, Pengarah Urusan Eurazeo
.

“Model perniagaan Qoala untuk memperkembangkan pengunaan insurans di kalangan pengguna yang kurang mendapat perhatian di Asia Tenggara adalah selaras dengan tesis kami untuk menyokong inovasi yang berupaya memperbaiki kedudukan kewangan isi rumah,” ujar
Smita Aggarwal, Penasihat Pelaburan Global di Flourish Ventures
. “Kami teruja dengan momentum yang dihasilkan oleh Qoala semenjak kali terakhir kami melabur dalam Siri A.  Kami di Flourish Ventures berbesar hati untuk meneruskan komitmen kami dengan Qoala.”

Qoala membezakan dirinya dengan pesaing melalui pengunaan teknologi asas yang lebih unggul. Ia membolehkan kami untuk menawarkan pengeluaran polisi yang paling pantas dalam industri, penetapan harga serta pemberian komisen kepada jurujual insurans secara serta merta yang pertama seumpamanya dalam industri. Kesemua inovasi ini bukan sahaja berupaya menyelesaikan isu-isu penting bagi jurujual insurans dan pengguna malah ia turut membolehkan Qoala untuk memperoleh dan memberi perkhidmatan kepada pengguna pada kos yang lebih rendah, yang menjurus kepada penjanaan unit ekonomi yang lebih tinggi.

Tambahan pula, Qoala mensasarkan untuk menambah bilangan pekerjanya seramai lebih 250 orang pada tahun ini dan akan terus giat membuat pelaburan dalam usaha pembangunan teknologi dan produk. Bagi memperkasakan lagi hak pemilikan pekerja dalam syarikat, Qoala turut merancang untuk memberikan pampasan ekuiti pekerja dan menawarkan hak kepada mereka untuk memperolehi saham dalam syarikat.

***

Mengenai Qoala

Qoala merupakan syarikat permulaan dalam bidang teknologi insurans (insurtech) dengan misi untuk memasyarakatkan insurans melalui kombinasi pembangunan produk baru dan proses tuntutan berasaskan mesin pintar.  Qoala, beroperasi di tiga buah negara; Indonesia, Malaysia dan Thailand melalui penawaran pelbagai jenis perlindungan insurans yang merangkumi kesihatan, kenderaan bermotor, hartanah, kemalangan diri, perjalanan dan pelbagai keperluan insurans lain yang boleh diakses dengan pantas, mudah dan telus melalui aplikasi atau laman web Qoala.

Hubungan Media
:

Jeremy Jeesandaran | Pegawai Perhubungan Awam, Qoala Malaysia |
jeremy@qoala.my
 | +6016 312 7360

Kongsi:


RFID Touch N Go: Semua Yang Korang Perlu Tahu (Buat Masa Sekarang)

Betul ke tak lama lagi kita semua akan guna RFID di tol-tol? Korang pun mesti ada dengar laluan SmartTag dan Touch N Go akan dilupuskan tak lama lagi kan?

Haa, dalam artikel kali ini, Qoala akan menerangkan semua yang korang perlu tahu tentang RFID ini.

Pengumuman Kementerian Kerja Raya mengenai penggunaan RFID di semua lebuhraya di Pantai Barat Semenanjung Malaysia mulai Januari telah menimbulkan kekeliruan di kalangan netizen.

Pengarah Urusan PLUS Datuk Azman Ismail dan Timbalan Menteri Kerja Raya Datuk Arthur Joseph Kurup telah menjelaskan
peralihan kepada MLFF akan dibuat secara berperingkat.

Buat masa sekarang, laluan Touch n Go dan SmartTAG akan dikekalkan. Korang mesti perasan kan dekat tol-tol tertentu sekarang ni mesti ada satu atau dua laluan khas RFID.

Sekiranya, pengguna RFID bertambah, laluan RFID akan bertambah secara berperingkat. Ini bermakna laluan Touch n Go dan SmartTAG sedia ada akan berkurang dan seterusnya dilupuskan.

Namun, peralihan ini berkemungkinan besar akan mengambil masa dan selamat untuk dikatakan laluan Touch N Go dan Smart Tag akan dikekalkan buat masa sekarang.

Table of Contents

Toggle

Adakah RFID Touch N Go Memudahkan Pengguna Jalan Raya?
Semua Yang Korang Perlu Tahu Tentang RFID Touch N Go
1. Sasaran Kerajaan Untuk Melaksanakan Sistem Kutipan Tol Tanpa Henti Berbilang Laluan (MLFF)
2. Pelaksanaan Pengecaman Nombor Pendaftaran Automatik Di Semua Laluan
3. Masuk Tol Guna Touch n Go Atau SmartTag dan Keluar Tol Di Laluan RFID?
4. Pelbagai Cara Pembayaran Untuk RFID
5. Masa Depan Touch N Go dan SmartTAG
6. Jadi, Di Mana Nak Dapatkan RFID?

Adakah RFID Touch N Go Memudahkan Pengguna Jalan Raya?

RFID menggunakan pelekat yang korang perlu pasangkan pada
lampu
 depan atau
cermin
 depan kenderaan.

Tidak seperti SmartTAG, ia tidak memerlukan
bateri
 dan korang tak perlu beratur untuk memuatkan semula kad fizikal kerana ia dipautkan kepada Touch ‘n Go eWallet (TNG eWallet)
.

Tambah nilai

juga lebih mudah

sebab korang

boleh melakukannya pada telefon pintar sahaja

melalui kad kredit atau debit atau tambah nilai melalui
online
banking
 sahaja.

RFID ini merupakan singkatan untuk “
Radio-Frequency Identification
”. Teknologi ini membolehkan data digital dikodkan dalam tag RFID atau “smart label” ditangkap oleh pembaca melalui gelombang radio.

Kalau korang nak tahu, Tag RFID ni wujud di dalam pelbagai bentuk termasuk
Kad Kredit
 dan Kad Debit korang.

Korang mesti pernah guna Paywave kan? Paywave ini merupakan salah satu contoh penggunaan RFID di Malaysia. Sentuh je kad pada scanner, data akan dibaca dari kad tersebut.

Penggunaan RFID di lebuh raya pula adalah untuk membayar tol. Potongan
wang
 dilakukan secara automatik ketika kereta dengan RFID Tag melalui scanner.

Tujuan utama RFID Touch N Go ini adalah untuk memberikan kemudahan kepada pengguna. Bagaimana? Jom tengok 4 cara RFID memudahkan korang sebagai pengguna jalan raya:

Dengan RFID, korang tak perlu bimbang bateri Smart Tag habis atau membuka tingkap untuk membayar tol

Korang boleh tambah nilai secara
online
pada bila-bila masa dan di mana-mana sahaja melalui platform Touch N Go eWallet

Penggunaannya lebih kurang seperti Smart Tag TAPI lebih murah dan mudah

Korang boleh nikmati pengisian minyak tanpa tunai (
cashless
) dengan pembayaran automatik daripada Touch N Go eWallet. Aktifkan dan nikmati kemudahan pengisian segera di Stesen Shell terpilih.

Semua Yang Korang Perlu Tahu Tentang RFID Touch N Go

Foto Kredit: Touch N Go

1. Sasaran Kerajaan Untuk Melaksanakan Sistem Kutipan Tol Tanpa Henti Berbilang Laluan (MLFF)

Menjelang tahun 2026, Kerajaan Malaysia menyasarkan MLFF. Apa itu MLFF? Ia merupakan sistem yang membolehkan pemandu membayar tol tanpa berhenti.

Pelaksanakan RFID ini merupakan langkah pertama untuk mencapai sasaran ini. Buat masa sekarang, PLUS mempunyai lebih 20 lorong RFID di 9 plaza tol dan ia akan menyediakan sejumlah 159 lorong RFID di seluruh lebuhraya Utara-Selatan termasuk laluan Juru ke Skudai menjelang 15 Januari 2022.

Walaupun begitu, lorong RFID masih mempunyai kekurangan buat masa sekarang. Kalau korang nak menggunakan RFID, korang perlu memperlahankan kenderaan apabila menghampiri lorong tersebut.

Dalam masa terdekat ini, Sistem Kutipan Tol Tanpa Henti Laluan Tunggal (SLFF) akan dilaksanakan, di mana palang untuk lorong RFID akan dialihkan.

2. Pelaksanaan Pengecaman Nombor Pendaftaran Automatik Di Semua Laluan

Sistem Pengecaman Nombor Pendaftaran Automatik (ANPR) menggunakan kamera resolusi tinggi dan kecerdasan buatan (AI) untuk menangkap gambar kenderaan termasuk nombor pendaftaran dan dihubungkan kepada Pusat Validasi Tol (PVT).

Untuk pengetahuan korang, sistem RFID dan ANPR ini telah diaktifkan di laluan Hutan Kampung – Sungai Dua pada 31 Oktober 2021 yang lalu.

Tidak lama lagi, ia akan diluaskan dan digunakan kepada semua plaza tol di lebuhraya yang sama.

Sistem ANPR akan dipasang di semua laluan termasuk RFID, Touch N Go dan SmartTAG.

3. Masuk Tol Guna Touch n Go Atau SmartTag dan Keluar Tol Di Laluan RFID?

Seperti yang dinyatakan di atas, sistem ANPR akan dipasang di semua laluan masuk tak kira RFID, Touch N Go dan SmartTag.

Jadi, korang tak akan menghadapi masalah untuk menggunakan laluan Touch N Go atau SmartTag dan keluar menggunakan RFID.

Hal ini kerana ANPR mempunyai keupayaan untuk merakam titik masuk dengan tepat. Kadar tol yang tepat dan betul akan dikenakan, jadi korang tak perlu risau sebab korang tak akan dicaj lebih.

Pengguna RFID sahaja yang dibenarkan menggunakan kesemua laluan dengan sistem ANPR ini. Palang tak akan dibuka kalau korang tak ada RFID.

Pastikan juga baki korang mencukupi di dalam Touch N Go eWallet apabila menggunakan RFID. Ini akan membolehkan korang menikmati perjalanan yang lebih lancar.

Apa yang akan terjadi kalau baki tak mencukupi dan menyebabkan korang tersekat dekat tol? Korang boleh terus
top-up
 melalui aplikasi Touch N Go eWallet dan baki akan terpapar dengan serta-merta.

4. Pelbagai Cara Pembayaran Untuk RFID

PLUS menyatakan bahawa mereka sedang bekerjasama dengan Touch N Go untuk menambah lebih banyak cara pembayaran.

Lebih banyak cara pembayaran seperti kad debit dan
kad kredit
 akan diperkenalkan. Seperti yang korang tahu, buat masa sekarang, RFID hanya dihubungkan dengan Touch N Go wallet sahaja.

Melalui sistem pembayaran terbuka RFID, korang akan dapat tambah nilai melalui lebih banyak cara pembayaran. Namun, masih lagi tiada tarikh ditetapkan untuk pelaksanaannya. Jadi, korang gunalah Touch N Go wallet dulu.

5. Masa Depan Touch N Go dan SmartTAG

Berapa lama lagi boleh guna Touch N Go dan SmartTAG?

Menurut Pengarah Urusan PLUS Datuk Azman Ismail dan Timbalan Menteri Kerja Raya Datuk Arthur Joseph Kurup, peralihan kepada MLFF akan dilakukan secara berperingkat.

Lorong RFID akan ditambah dan menggantikan laluan Touch N Go dan SmartTag secara berperingkat apabila lebih ramai pengguna jalan raya bertukar kepada RFID.

Malaysia menyasarkan penggunaan RFID sebanyak 60% pada penghujung 2022.

Selepas itu, Kerajaan berancang untuk melupuskan Touch N Go dan SmartTag pada penghujung 2023. Perkara ini telah diperjelaskan oleh Kementerian Kerja Raya.

6. Jadi, Di Mana Nak Dapatkan RFID?

Bagi korang yang berminat nak mula pasang RFID, korang boleh dapatkannya secara
online
atau melalui platform
Touch N Go eWallet
.

Tag RFID Touch N Go dijual pada harga RM35.

Antara fakta menarik pada tag RFID ni, ia tak boleh dipindah milik jadi korang tak perlu risau kalau tag kena curi.

Selain itu, kalau korang ada beberapa kenderaan, korang boleh menghubungkan sehingga 10 RFID di dalam satu akaun TNG eWallet supaya ia mudah diuruskan dan ditambah nilai.

Kesimpulannya, pelaksanaan RFID ini boleh dikatakan sebagai satu inisiatif untuk lebih memudahkan urusan pengguna jalan raya untuk membayar tol.

Marilah sama-sama kita tengok bagaimana penerimaan RFID ini secara berperingkat. Korang pun bolehlah mula pertimbangkan untuk dapatkan tag RFID Touch N Go ini. Nampaknya RFID ini masa depan pembayaran tol.

Mahukan
insurans kereta terbaik
? Dapatkan di
Qoala
. Mudah dan pantas!

Kongsi:


SOP Umum Diperkenalkan, Peralihan Endemik di Malaysia Bermula 1 April

Setelah dua tahun berdepan dengan pandemik Covid-19, fasa ‘Peralihan ke Endemik’ di Malaysia dijangka akan bermula 1 April ini. Perkara ini diumumkan oleh Perdana Menteri, Datuk Seri Ismail Sabri Yaakob pada sidang media khas, Selasa petang.

Menurutnya, keputusan peralihan fasa pembukaan semula negara secara selamat dan berperingkat atau
reopening safely
 dibuat setelah penilaian risiko dilakukan dengan mengambil kira beberapa faktor dan pandangan daripada Kementerian Kesihatan Malaysia serta pandangan daripada kuartet menteri antaranya Menteri Kanan Pertahanan, Menteri Kesihatan, Menteri Kewangan dan Menteri Komunikasi dan Multimedia.

“Fasa ‘Peralihan ke Endemik’ di Malaysia ini merupakan
 exit strategy
 bagi membolehkan kehidupan kembali semula kepada normal setelah hampir dua tahun berperang dengan wabak Covid-19″ –
Sumber

10 SOP Dikuatkuasakan Fasa ‘Peralihan ke Endemik’ di Malaysia

Seiring dengan fasa ‘Peralihan ke Endemik’ di Malaysia, kita perlu belajar untuk hidup bersama virus Covid-19. Oleh itu, kita perlu memahami risiko penularan dan mengamalkan langkah pencegahan yang selamat terutamanya ketika menjalankan aktiviti harian demi keselamatan diri, keluarga dan orang sekeliling. Berikut adalah prosedur operasi standard (SOP) yang dikuatkuasakan dalam fasa ‘Peralihan ke Endemik’ untuk rujukan anda:

Pemakaian pelitup muka di tempat awam masih diwajibkan kecuali tempat terbuka yang tidak sesak;

Pemilik premis wajib pastikan sistem pengudaraan yang baik dalam premis;

Sentiasa menjaga kebersihan tangan;

Ujian pengesanan Covid-19 dilakukan mengikut tatacara
National Testing Strategy
;

Had waktu operasi bagi premis perniagaan dimansuhkan, perniagaan dibenarkan kembali beroperasi 24 jam mengikut syarat lesen operasi premis;

Daftar masuk menggunakan aplikasi MySejahtera masih diwajibkan, kecuali tempat terbuka yang tidak sesak dan tiada perhimpunan. MYSJTrace diwajibkan untuk tempat tertutup yang dipenuhi tetamu/pengunjung;

Aktiviti solat jemaah di surau/masjid atau upacara sembahyang di rumah ibadat selain Islam boleh dilaksanakan tanpa penjarakan fizikal. Namun begitu, tertakluk pada ketetapan Pihak Berkuasa Agama Negeri dan Kementerian Perpaduan Malaysia;

Had kapasiti pekerja yang bergantung pada liputan vaksinasi dimansuhkan, rentas negeri dibenarkan tanpa mengira status vaksinasi;

Kekerapan dan cara melakukan pembersihan premis diseragamkan bagi setiap Kementerian;

Individu yang disyaki atau disahkan positif Covid-19 wajib mematuhi setiap garis panduan yang ditetapkan KKM.

Kredit: Malay Mail

Semoga perkongsian SOP baharu bagi peralihan endemik di Malaysia ini boleh dijadikan panduan untuk anda. Selain itu, sekiranya anda sedang mencari
insurans kereta terbaik
, anda boleh menggunakan platform Qoala yang menyediakan
perlindungan pelan insurans terbaik
 daripada pelbagai syarikat insurans yang diiktiraf. Layari laman web Qoala untuk info lanjut.

Kongsi:


Tips Beraya dengan Selamat Anda Perlu Tahu Sebelum Balik Kampung

Cuti panjang sempena perayaan seperti Hari Raya Aidilfitri, Tahun Baharu Cina,
Hari Raya Korban
 atau Hari Krismas semestinya akan dimanfaatkan sebaiknya warga kota untuk balik kampung. Walaupun dalam kegembiraan balik kampung menziarahi ibu bapa dan mengunjungi sanak-saudara ini, tips beraya dengan selamat masih perlu diamalkan bagi memastikan kesihatan dan keselamatan anda.

Table of Contents

Toggle

Balik Beraya Minggu Ini? 9 Tips Beraya dengan Selamat dan Lancar
1. Tips Beraya dengan Selamat: Tutup Suis Lampu, Barangan Elektrik
2. Cabut Kepala Tong Gas Memasak, Tutup Paip Air
3. Simpan Barangan Berharga di Tempat Selamat
4. Kunci Pintu, Tingkap dan Pagar Rumah
5. Tips Beraya dengan Selamat: Buka Lampu dalam Rumah
6. Jangan Kongsi Ketiadaan Anda di Laman Sosial
7. Maklumkan Ketiadaan Anda kepada Jiran/Pihak Polis
8. Servis Kereta
9. Tips Beraya dengan Selamat: Pandu dengan Berhati-hati
Kekal Selamat Raya Ini: Tips Kesihatan & Perjalanan Semasa Beraya

Balik Beraya Minggu Ini? 9 Tips Beraya dengan Selamat dan Lancar

Dalam keseronokan untuk balik kampung, aspek keselamatan tidak boleh dipandang mudah. Dengan langkah-langkah keselamatan yang betul, insiden atau kemalangan yang tidak diingini boleh dielakkan. Berikut sembilan tips beraya dengan selamat yang perlu anda ketahui bagi membantu anda merancang perjalanan anda:

1. Tips Beraya dengan Selamat: Tutup Suis Lampu, Barangan Elektrik

Sebelum
pulang ke kampung
, pastikan semua suis di setiap sudut rumah anda dimatikan dan ditanggalkan daripada soket. Ia penting bagi mengelakkan berlakunya insiden litar pintas yang boleh menyebabkan kebakaran.

Selain itu, langkah ini juga boleh membantu menjimatkan kadar penggunaan elektrik dan
perbelanjaan bulanan
. Untuk mengelakkan was-was, ambil gambar semua suis yang telah dimatikan bagi membolehkan perjalanan balik kampung anda lebih tenang.

2. Cabut Kepala Tong Gas Memasak, Tutup Paip Air

Cabut kepala tong gas memasak apabila anda tidak berada di rumah dalam tempoh yang lama. Cara ini dapat mengelakkan risiko
kebakaran rumah
 sekiranya berlaku kebocoran pada hos atau dapur gas semasa ketiadaan anda.

Selain itu, pastikan semua paip air di rumah anda telah ditutup sebelum anda keluar rumah. Sekiranya rumah anda mempunyai kolah mandi, kosongkan air di dalamnya untuk mengelakkan pembiakan nyamuk aedes.

3. Simpan Barangan Berharga di Tempat Selamat

Tidak kira anda pulang ke kampung untuk tempoh masa yang lama atau sekejap, anda dinasihatkan untuk tidak meninggalkan barangan berharga seperti komputer riba,
barangan kemas
, wang tunai dan sebagainya. Bawa barangan berharga ini bersama anda.

Jika perlu, minta kenalan yang boleh dipercayai untuk menjaga barangan-barangan berharga ini buat sementara waktu. Berdasarkan statistik,
jenayah pecah rumah dan kecurian
 mencatatkan peningkatan terutamanya semasa musim perayaan.

4. Kunci Pintu, Tingkap dan Pagar Rumah

Pastikan semua pintu, tingkap dan pagar rumah anda ditutup dan dikunci dengan baik. Gunakan ibu kunci (
padlock
) yang tidak mudah dipecah atau diumpil.

Selain itu, bawa bersama kunci rumah anda. Elakkan daripada menyembunyikan atau menyimpan kunci rumah anda di lokasi-lokasi yang mudah dibaca seperti di bawah pasu, di bawah alas kaki atau di dalam rak kasut di luar rumah.

5. Tips Beraya dengan Selamat: Buka Lampu dalam Rumah

Jika anda risau perlu meninggalkan rumah untuk jangka waktu yang lama, nyalakan lampu dalam rumah atau mana-mana lokasi yang sesuai. Ia bertujuan untuk mewujudkan suasana rumah berpenghuni sekali gus mengurangkan risiko rumah anda dipecah masuk.

Anda disarankan untuk memasang lampu dengan tetapan ‘
timer
’ di dalam dan di luar rumah anda. Lampu akan terbuka atau tertutup secara automatik mengikut masa yang ditetapkan. Hidupkan lampu sekitar 7 petang setiap hari sepanjang ketiadaan anda.

Anda juga boleh memasang sistem penggera dan kamera litar tertutup di rumah anda sebagai langkah keselamatan tambahan.

6. Jangan Kongsi Ketiadaan Anda di Laman Sosial

Elakkan atau jangan sekali-kali memuat naik status di laman sosial berkongsi ketiadaan anda atau mana-mana ahli keluarga di rumah. Ia boleh membuka ruang kepada orang luar untuk memantau pergerakan dan keberadaan anda.

Secara asasnya, anda tidak disarankan untuk kongsi perkara-perkara ini di media sosial untuk keselamatan anda:

Ketiadaan suami, ayah atau ahli keluarga lain di rumah;

Lokasi rumah atau keberadaan semasa anda – boleh membuka peluang kepada jenayah pecah rumah dan sebagainya;

Maklumat sulit seperti no plat kereta, nombor kad pengenalan, nama penuh dan sebagainya untuk elakkan kecurian data peribadi.

7. Maklumkan Ketiadaan Anda kepada Jiran/Pihak Polis

Untuk memastikan keselamatan kediaman anda lebih terjamin, anda dinasihatkan untuk memaklumkan ketiadaan anda kepada jiran atau pihak polis. Ia bagi membolehkan mereka membantu mengawasi keselamatan kediaman sepanjang ketiadaan anda.

Pihak polis biasanya akan melakukan rondaan secara berkala sepanjang ketiadaan anda.

8. Servis Kereta

Selain keselamatan kediaman yang ditinggalkan,
pemeriksaan dan penyelenggaraan kereta
 adalah perkara mustahak yang perlu dilakukan sebelum anda memandu pulang ke kampung halaman. Kenderaan yang diselenggara dengan baik dapat mengurangkan risiko kemalangan atau kerosakan sepanjang perjalanan.

Sudah semestinya anda tidak mahu perjalanan balik kampung anda berdepan situasi kereta meragam atau
tersadai tepi jalan
 akibat
enjin kereta
overheat
. Lakukan pemeriksaan kenderaan secara menyeluruh sebelum dan selepas perjalanan untuk mengelakkan sebarang insiden yang tidak diingini.

Selain itu, pastikan anda merancang servis kereta lebih awal kerana kebanyakan pusat servis kereta sentiasa penuh di musim perayaan ini.

9. Tips Beraya dengan Selamat: Pandu dengan Berhati-hati

Anda juga disarankan untuk memandu dengan selamat untuk kurangkan risiko kemalangan. Ikuti lapan tips pemanduan selamat di bawah untuk perjalanan balik kampung yang lebih lancar:

Elakkan merancang perjalanan pada saat-saat akhir atau tergesa-gesa kerana ia mungkin boleh mengganggu emosi anda;

Jika berasa mengantuk, berhenti rehat seketika atau tangguhkan perjalanan anda;

Pakai tali pinggang keledar dan jangan gunakan telefon bimbit semasa memandu;

Sentiasa patuhi had laju yang ditentukan dan berhati-hati apabila
memandu dalam hujan
;

Sebelum menukar lorong, pastikan keadaan betul-betul selamat – periksa cermin sisi dan cermin pandang belakang;

Lampu isyarat merah tanda berhenti, kuning tanda sedia untuk berhenti dan bukan tanda untuk anda memecut lebih laju;

Elakkan daripada mengekori kenderaan lain terlalu rapat. Jika kenderaan di hadapan menekan brek secara tiba-tiba, sekurang-kurangnya anda masih sempat menekan brek;

Elakkan daripada memotong barisan atau menyalahgunakan lorong kecemasan kerana perbuatan mementingkan diri sendiri ini berbahaya.

Kekal Selamat Raya Ini: Tips Kesihatan & Perjalanan Semasa Beraya

Apabila tiba musim perayaan, kes berkaitan kesihatan, kecurian, kebakaran atau kemalangan biasanya akan mencatatkan peningkatan. Kes-kes seperti ini berlaku kerana masih ramai yang tidak mengambil berat akan aspek keselamatan diri, keluarga dan harta benda.

Berikut tips beraya dengan selamat yang boleh anda dan keluarga praktikkan pada hari raya ini:

Dapatkan suntikan dos penggalak untuk perlindungan tambahan;

Ikuti PLUS untuk mendapatkan
update
 terkini berkaitan jadual perjalanan yang disyorkan;

Tambah nilai kad Touch ‘n Go mengikut
harga tol PLUS
 atau mana-mana destinasi anda untuk elakkan kesesakan di plaza tol;

Gunakan
sanitizer
 atau basuh tangan dengan kerap sebelum dan selepas bersalaman;

Pakai pelitup muka jika anda bersin atau batuk;

Duduk di rumah jika anda berasa tidak sihat;

Buat penilaian kendiri (
self-test
) bagi memastikan anda benar-benar bebas Covid-19 sebelum beraya atau balik kampung.

Selain itu, penting untuk anda memiliki
insurans kereta yang tepat
 untuk perjalanan yang lebih selamat dan tenang. Jika anda belum
renew

insurance
 kereta
, pertimbangkan
insurans kereta
first party
 untuk perlindungan yang lebih komprehensif.

Anda boleh
renew
 insurans dan
roadtax
 kereta
 anda di Qoala untuk nikmati lebih banyak penjimatan. Qoala merupakan
platform perbandingan dan pembaharuan insurans kereta terbai
k di Malaysia.

Kongsi: